CELEX: 32017D0176
Language: el
Date: 2017-01-25 00:00:00
Title: Απόφαση (ΕΕ) 2017/176 της Επιτροπής, της 25ης Ιανουαρίου 2017, σχετικά με τη θέσπιση κριτηρίων απονομής του οικολογικού σήματος της ΕΕ σε επενδύσεις δαπέδων με βάση το ξύλο, τον φελλό και το μπαμπού [κοινοποιηθείσα υπό τον αριθμό C(2017) 303] (Κείμενο που παρουσιάζει ενδιαφέρον για τον ΕΟΧ )

2.2.2017   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 28/44
               
            ΑΠΌΦΑΣΗ (ΕΕ) 2017/176 ΤΗΣ ΕΠΙΤΡΟΠΉΣ
      της 25ης Ιανουαρίου 2017
      σχετικά με τη θέσπιση κριτηρίων απονομής του οικολογικού σήματος της ΕΕ σε επενδύσεις δαπέδων με βάση το ξύλο, τον φελλό και το μπαμπού
      
         
            [κοινοποιηθείσα υπό τον αριθμό C(2017) 303]
         
      
      (Κείμενο που παρουσιάζει ενδιαφέρον για τον ΕΟΧ)
      Η ΕΥΡΩΠΑΪΚΗ ΕΠΙΤΡΟΠΗ,
      Έχοντας υπόψη τη Συνθήκη για τη λειτουργία της Ευρωπαϊκής Ένωσης,
      Έχοντας υπόψη τον κανονισμό (ΕΚ) αριθ. 66/2010 του Ευρωπαϊκού Κοινοβουλίου και του Συμβουλίου, της 25ης Νοεμβρίου 2009, σχετικά με το οικολογικό σήμα της ΕΕ (EU Ecolabel) (1), και ιδίως το άρθρο 8 παράγραφος 2,
      Μετά από διαβουλεύσεις με το συμβούλιο οικολογικής σήμανσης της Ευρωπαϊκής Ένωσης,
      Εκτιμώντας τα ακόλουθα:
      
                  (1)
               
               
                  Βάσει του κανονισμού (ΕΚ) αριθ. 66/2010, το οικολογικό σήμα της ΕΕ επιτρέπεται να απονέμεται σε προϊόντα που έχουν μειωμένες περιβαλλοντικές επιπτώσεις σε όλη τη διάρκεια του κύκλου ζωής τους.
               
            
                  (2)
               
               
                  Ο κανονισμός (ΕΚ) αριθ. 66/2010 προβλέπει ότι καθορίζονται ειδικά κριτήρια για το οικολογικό σήμα της ΕΕ για κάθε κατηγορία προϊόντων.
               
            
                  (3)
               
               
                  Με την απόφαση 2010/18/ΕΚ της Επιτροπής (2) καθορίστηκαν τα οικολογικά κριτήρια, καθώς και οι σχετικές απαιτήσεις εκτίμησης και εξακρίβωσης για τις ξύλινες επενδύσεις δαπέδων, οι οποίες ισχύουν έως τις 31 Δεκεμβρίου 2016.
               
            
                  (4)
               
               
                  Προκειμένου να αντικατοπτρίζεται καλύτερα η ποικιλία των επενδύσεων δαπέδων με βάση το ξύλο, τον φελλό και το μπαμπού που διατίθενται στην αγορά και οι τελευταίες εξελίξεις στα εν λόγω προϊόντα και προκειμένου να ληφθεί υπόψη η καινοτομία των προηγούμενων ετών, κρίνεται σκόπιμο να τροποποιηθεί η ονομασία και το πεδίο εφαρμογής της κατηγορίας προϊόντων και να καθοριστεί αναθεωρημένο σύνολο κριτηρίων απονομής του οικολογικού σήματος της ΕΕ.
               
            
                  (5)
               
               
                  Στόχος των αναθεωρημένων κριτηρίων απονομής του οικολογικού σήματος της ΕΕ είναι η χρήση υλικών που έχουν παραχθεί με πιο αειφόρο τρόπο με βάση μια προσέγγιση ανάλυσης κύκλου ζωής, ο περιορισμός της κατανάλωσης ενέργειας και της χρήσης επικίνδυνων χημικών ενώσεων, των επιπέδων επικίνδυνων καταλοίπων και της συμβολής των επενδύσεων δαπέδων στη ρύπανση του αέρα εσωτερικών χώρων, καθώς και η προώθηση ανθεκτικών και υψηλής ποιότητας προϊόντων. Λαμβανομένου υπόψη του κύκλου της καινοτομίας στην περίπτωση της συγκεκριμένης κατηγορίας προϊόντων, τα αναθεωρημένα κριτήρια, καθώς και οι σχετικές απαιτήσεις εκτίμησης και εξακρίβωσης, θα πρέπει να ισχύουν για έξι έτη από την ημερομηνία έκδοσης της παρούσας απόφασης.
               
            
                  (6)
               
               
                  Ένας κωδικός που αντιστοιχεί στην κατηγορία προϊόντων αποτελεί αναπόσπαστο μέρος των αριθμών καταχώρισης οικολογικού σήματος της ΕΕ. Για να είναι σε θέση οι αρμόδιοι φορείς να απονείμουν αριθμό καταχώρισης οικολογικού σήματος της ΕΕ σε επενδύσεις δαπέδων με βάση το ξύλο, τον φελλό και το μπαμπού που συμμορφώνονται με τα κριτήρια απονομής οικολογικού σήματος της ΕΕ, είναι απαραίτητο να εκχωρηθεί κωδικός αριθμός στην εν λόγω κατηγορία προϊόντων.
               
            
                  (7)
               
               
                  Ως εκ τούτου, η απόφαση 2010/18/ΕΚ πρέπει να καταργηθεί.
               
            
                  (8)
               
               
                  Κρίνεται σκόπιμο να προβλεφθεί μεταβατική περίοδος για τους παραγωγούς στα προϊόντα των οποίων έχει απονεμηθεί το οικολογικό σήμα της ΕΕ για ξύλινες επενδύσεις δαπέδων με βάση τα οικολογικά κριτήρια που περιλαμβάνονται στην απόφαση 2010/18/ΕΚ, ώστε να έχουν επαρκή χρόνο για να προσαρμόσουν τα προϊόντα τους στις απαιτήσεις σχετικά με τα αναθεωρημένα κριτήρια. Οι παραγωγοί θα πρέπει επίσης να έχουν το δικαίωμα να υποβάλλουν αιτήσεις με βάση τα οικολογικά κριτήρια που καθορίζονται στην απόφαση 2010/18/ΕΚ για επαρκές χρονικό διάστημα.
               
            
                  (9)
               
               
                  Τα μέτρα που προβλέπονται στην παρούσα απόφαση είναι σύμφωνα με τη γνώμη της επιτροπής που έχει συσταθεί βάσει του άρθρου 16 του κανονισμού (ΕΚ) αριθ. 66/2010,
               
            ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
      Άρθρο 1
      Η κατηγορία προϊόντων «επενδύσεις δαπέδων με βάση το ξύλο, τον φελλό και το μπαμπού» περιλαμβάνει επενδύσεις δαπέδων για εσωτερικούς χώρους, συμπεριλαμβανομένων ξύλινων επενδύσεων δαπέδων, πολυστρωματικών επενδύσεων δαπέδων, επενδύσεων δαπέδων από φελλό και επενδύσεων δαπέδων από μπαμπού, οι οποίες κατασκευάζονται σε ποσοστό άνω του 80 % κατά βάρος τελικού προϊόντος από ξύλο, φελλό, μπαμπού και υλικά ή ίνες με βάση το ξύλο, τον φελλό ή το μπαμπού, που δεν περιέχουν συνθετικές ίνες σε κανένα από τα στρώματα που τα απαρτίζουν.
      Δεν περιλαμβάνει προϊόντα επένδυσης τοίχων, προϊόντα επένδυσης για χρήση σε εξωτερικούς χώρους, προϊόντα επένδυσης με δομική λειτουργία ή προϊόντα ανάμειξης για ισοπέδωση.
      Άρθρο 2
      Για τους σκοπούς της παρούσας απόφασης, ισχύουν οι ακόλουθοι ορισμοί:
      1)   «ξύλινη επένδυση δαπέδου»: διάταξη στοιχείων ξύλου, προσυναρμολογημένων σανιδών ή πετασμάτων για παρκέτα, τα οποία συνιστούν το φθειρόμενο στρώμα του δαπέδου·
      2)   «επενδύσεις δαπέδων από φελλό»: επενδύσεις δαπέδων από κοκκώδη φελλό αναμεμειγμένο με συνδετική ουσία, ο οποίος έχει υποβληθεί στη συνέχεια σε σκλήρυνση, ή από περισσότερα του ενός στρώματα φελλού, που έχουν συσσωματωθεί και επενδυθεί με ξυλόφυλλο, τα οποία μπορεί να στερεώνονται μεταξύ τους με κόλλα και προορίζονται να χρησιμοποιηθούν με επίχρισμα·
      3)   «επίχρισμα»: παρασκεύασμα κατά την έννοια του άρθρου 2 παράγραφος 8 της οδηγίας 2004/42/ΕΚ του Ευρωπαϊκού Κοινοβουλίου και του Συμβουλίου (3)·
      4)   «επενδύσεις δαπέδων από μπαμπού»: επενδύσεις δαπέδων κατασκευασμένες από μπαμπού σε συμπαγή τεμάχια ή σε συσσωματώματα αναμεμειγμένα με συνδετική ουσία·
      5)   «πολυστρωματική επένδυση δαπέδου»: άκαμπτη επένδυση δαπέδου με επιφανειακό στρώμα αποτελούμενο από ένα ή περισσότερα λεπτά φύλλα ινώδους υλικού (συνήθως χαρτιού), εμποτισμένα με αμινοπλαστική θερμοσκληραινόμενη ρητίνη (συνήθως μελαμίνη), στερεωμένη με συμπίεση ή συγκόλληση σε υπόστρωμα, η οποία κατά κανόνα φέρει υπόθεμα ως φινίρισμα·
      6)   «ημιπτητική οργανική ένωση» (SVOC): όλες οι οργανικές ενώσεις που, σε τριχοειδή στήλη επιστρωμένη με μείγμα φαινυλοπολυσιλοξανίου (5 %) και μεθυλοπολυσιλοξανίου (95 %), εκλούονται εντός εύρους κατακράτησης μεταξύ του n-δεκαεξανίου (δεν περιλαμβάνεται) και του n-docosane (περιλαμβάνεται)·
      7)   «τιμή R»: το άθροισμα όλων των τιμών Ri, όπου η τιμή Ri είναι η αναλογία Ci/LCIi, όπου Ci είναι η συγκέντρωση μάζας θαλάμου της ένωσης i και LCIi είναι η τιμή LCI (χαμηλότερη συγκέντρωση ενδιαφέροντος) της ένωσης i, όπως ορίζεται δυνάμει των εκθέσεων της ευρωπαϊκής συνεργασίας για τον αέρα στα αστικά κέντρα, το περιβάλλον εσωτερικού χώρου και την έκθεση του ανθρώπου (4)·
      8)   «ουσία»: ουσία κατά την έννοια του άρθρου 3 παράγραφος 1 του κανονισμού (ΕΚ) αριθ. 1907/2006 του Ευρωπαϊκού Κοινοβουλίου και του Συμβουλίου (5)·
      9)   «μείγμα»: μείγμα κατά την έννοια του άρθρου 3 παράγραφος 2 του κανονισμού (ΕΚ) αριθ. 1907/2006·
      10)   «βιοκτόνο προϊόν»: βιοκτόνο προϊόν κατά την έννοια του άρθρου 3 παράγραφος 1 στοιχείο α) του κανονισμού (ΕΕ) αριθ. 528/2012 του Ευρωπαϊκού Κοινοβουλίου και του Συμβουλίου (6)·
      11)   «συντηρητικό»: οποιοδήποτε προϊόν που υπάγεται στον τύπο προϊόντων 8 (Συντηρητικά ξύλου) που προσδιορίζεται στο παράρτημα V του κανονισμού (ΕΕ) αριθ. 528/2012, συμπεριλαμβανομένων προϊόντων που χρησιμοποιούνται για τη συντήρηση του φελλού ή του μπαμπού·
      12)   «δραστική ουσία»: δραστική ουσία κατά την έννοια του άρθρου 3 παράγραφος 1 στοιχείο γ) του κανονισμού (ΕΕ) αριθ. 528/2012·
      13)   «ανακυκλωμένο υλικό»: υλικό που έχει υποβληθεί σε επανεπεξεργασία από ανακτημένο ή αναγεννημένο υλικό μέσω μεταποιητικής διεργασίας και έχει μετατραπεί σε τελικό προϊόν ή σε συστατικό που προορίζεται για ενσωμάτωση σε προϊόν, αλλά δεν περιλαμβάνει υπολείμματα κατεργασίας ξύλου, πελεκούδια και ίνες από δραστηριότητες υλοτομίας και πριονίσματος, όπως ορίζεται στο πρότυπο ISO 14021·
      14)   «υλικό με βάση το ξύλο»: υλικό που κατασκευάζεται από ίνες ξύλου, πελεκούδια ξύλου ή ξύλο μέσω μιας από πολλές διαφορετικές διεργασίες, οι οποίες μπορεί να περιλαμβάνουν τη χρήση υψηλών θερμοκρασιών, πίεσης, συγκολλητικών ρητινών ή συγκολλητικών ουσιών. Στα υλικά με βάση το ξύλο περιλαμβάνονται: σκληρές πλάκες, ινοσανίδες, ινοσανίδες μέσης και υψηλής πυκνότητας, μοριοσανίδες, πλάκες προσανατολισμένων πολυστιβάδων (oriented strand board), αντικολλητές πλάκες (κόντρα πλακέ) και σανίδες (πανέλα) από συμπαγές ξύλο. Μπορεί να επικαλύπτεται με φινίρισμα κατά τη διαδικασία παραγωγής της επένδυσης δαπέδου·
      15)   «υλικό με βάση τον φελλό»: υλικό που κατασκευάζεται από ίνες φελλού, πελεκούδια φελλού ή φελλό μέσω μιας από πολλές διαφορετικές διεργασίες, οι οποίες μπορεί να περιλαμβάνουν τη χρήση υψηλών θερμοκρασιών, πίεσης, συγκολλητικών ρητινών ή συγκολλητικών ουσιών·
      16)   «υλικό με βάση το μπαμπού»: υλικό που κατασκευάζεται από ίνες μπαμπού, πελεκούδια μπαμπού ή μπαμπού μέσω μιας από πολλές διαφορετικές διεργασίες, οι οποίες μπορεί να περιλαμβάνουν τη χρήση υψηλών θερμοκρασιών, πίεσης, συγκολλητικών ρητινών ή συγκολλητικών ουσιών·
      17)   «συνθετικές ίνες»: όλες οι ίνες από πολυμερή·
      18)   «ανανεώσιμη ενέργεια»: ενέργεια από ανανεώσιμες πηγές (ΑΠΕ) κατά την έννοια του άρθρου 2 στοιχείο α) της οδηγίας 2009/28/ΕΚ του Ευρωπαϊκού Κοινοβουλίου και του Συμβουλίου (7)·
      19)   «εγγύηση προέλευσης»: εγγύηση προέλευσης κατά την έννοια του άρθρου 2 στοιχείο ι) της οδηγίας 2009/28/ΕΚ.
      Άρθρο 3
      Προκειμένου να λάβει το οικολογικό σήμα της ΕΕ δυνάμει του κανονισμού (ΕΚ) αριθ. 66/2010, ένα προϊόν πρέπει να ανήκει στην κατηγορία προϊόντων «επενδύσεις δαπέδων με βάση το ξύλο, τον φελλό και το μπαμπού» που ορίζεται στο άρθρο 1 της παρούσας απόφασης και να πληροί τα κριτήρια απονομής του οικολογικού σήματος της ΕΕ, καθώς και τις συναφείς απαιτήσεις εκτίμησης και εξακρίβωσης που προβλέπονται στο παράρτημα της παρούσας απόφασης.
      Άρθρο 4
      Τα κριτήρια απονομής του οικολογικού σήματος της ΕΕ για την κατηγορία προϊόντων «επενδύσεις δαπέδων με βάση το ξύλο, τον φελλό και το μπαμπού», καθώς και οι σχετικές απαιτήσεις εκτίμησης και εξακρίβωσης ισχύουν για έξι έτη από την ημερομηνία κοινοποίησης της παρούσας απόφασης.
      Άρθρο 5
      Για διοικητικούς σκοπούς, η κατηγορία προϊόντων «επενδύσεις δαπέδων με βάση το ξύλο, τον φελλό και το μπαμπού» λαμβάνει τον κωδικό αριθμό «035».
      Άρθρο 6
      Η απόφαση 2010/18/ΕΚ καταργείται.
      Άρθρο 7
      Κατά παρέκκλιση από το άρθρο 6, οι αιτήσεις απονομής του οικολογικού σήματος της ΕΕ για προϊόντα υπαγόμενα στην κατηγορία προϊόντων «ξύλινες επενδύσεις δαπέδων» οι οποίες θα υποβληθούν εντός δύο μηνών από την ημερομηνία κοινοποίησης της παρούσας απόφασης επιτρέπεται να υποβάλλονται σύμφωνα είτε με τα κριτήρια που ορίζονται στην απόφαση 2010/18/ΕΚ είτε με τα κριτήρια που ορίζονται στην παρούσα απόφαση.
      Οι άδειες χρήσης του οικολογικού σήματος της ΕΕ που χορηγούνται σύμφωνα με τα κριτήρια που καθορίζονται στην απόφαση 2010/18/ΕΚ μπορούν να χρησιμοποιούνται για 12 μήνες από την ημερομηνία κοινοποίησης της παρούσας απόφασης.
      Άρθρο 8
      Η παρούσα απόφαση απευθύνεται στα κράτη μέλη.
      
         Βρυξέλλες, 25 Ιανουαρίου 2017.
         
            
               Για την Επιτροπή
            
            Karmenu VELLA
            
               Μέλος της Επιτροπής
            
         
      
      
         (1)  ΕΕ L 27 της 30.1.2010, σ. 1.
      
         (2)  Απόφαση 2010/18/ΕΚ της Επιτροπής, της 26ης Νοεμβρίου 2009, για τον καθορισμό των οικολογικών κριτηρίων απονομής του κοινοτικού οικολογικού σήματος σε ξύλινες επενδύσεις δαπέδων (ΕΕ L 8 της 13.1.2010, σ. 32).
      
         (3)  Οδηγία 2004/42/ΕΚ του Ευρωπαϊκού Κοινοβουλίου και του Συμβουλίου, της 21ης Απριλίου 2004, για τον περιορισμό των εκπομπών πτητικών οργανικών ενώσεων που οφείλονται στη χρήση οργανικών διαλυτών σε χρώματα διακόσμησης και βερνίκια και σε προϊόντα φανοποιίας αυτοκινήτων και για την τροποποίηση της οδηγίας 1999/13/ΕΚ (ΕΕ L 143 της 30.4.2004, σ. 87).
      
         (4)  http://publications.jrc.ec.europa.eu/repository/bitstream/JRC83683/eca%20report%2029_final.pdf
      
         (5)  Κανονισμός (ΕΚ) αριθ. 1907/2006 του Ευρωπαϊκού Κοινοβουλίου και του Συμβουλίου, της 18ης Δεκεμβρίου 2006, για την καταχώριση, την αξιολόγηση, την αδειοδότηση και τους περιορισμούς των χημικών προϊόντων (REACH) και για την ίδρυση του Ευρωπαϊκού Οργανισμού Χημικών Προϊόντων, καθώς και για την τροποποίηση της οδηγίας 1999/45/ΕΚ και για την κατάργηση του κανονισμού (ΕΟΚ) αριθ. 793/93 του Συμβουλίου και του κανονισμού (ΕΚ) αριθ. 1488/94 της Επιτροπής, καθώς και της οδηγίας 76/769/ΕΟΚ του Συμβουλίου και των οδηγιών 91/155/ΕΟΚ, 93/67/ΕΟΚ, 93/105/ΕΚ και 2000/21/ΕΚ της Επιτροπής (ΕΕ L 396 της 30.12.2006, σ. 1).
      
         (6)  Κανονισμός (ΕΕ) αριθ. 528/2012 του Ευρωπαϊκού Κοινοβουλίου και του Συμβουλίου, της 22ας Μαΐου 2012, σχετικά με τη διάθεση στην αγορά και τη χρήση βιοκτόνων (ΕΕ L 167 της 27.6.2012, σ. 1).
      
         (7)  Οδηγία 2009/28/ΕΚ του Ευρωπαϊκού Κοινοβουλίου και του Συμβουλίου, της 23ης Απριλίου 2009, σχετικά με την προώθηση της χρήσης ενέργειας από ανανεώσιμες πηγές και την τροποποίηση και τη συνακόλουθη κατάργηση των οδηγιών 2001/77/ΕΚ και 2003/30/ΕΚ (ΕΕ L 140 της 5.6.2009, σ. 16).
      
         ΠΑΡΑΡΤΗΜΑ
         
            ΓΕΝΙΚΟ ΠΛΑΙΣΙΟ
         
         
            ΚΡΙΤΗΡΙΑ ΑΠΟΝΟΜΗΣ ΤΟΥ ΟΙΚΟΛΟΓΙΚΟΥ ΣΗΜΑΤΟΣ ΤΗΣ ΕΕ
         
         Κριτήρια απονομής του οικολογικού σήματος της ΕΕ σε επενδύσεις δαπέδων με βάση το ξύλο, τον φελλό ή το μπαμπού:
         
                     Κριτήριο 1.
                  
                  
                     Περιγραφή προϊόντος
                  
               
                     Κριτήριο 2.
                  
                  
                     Υλικά με βάση το ξύλο, τον φελλό ή το μπαμπού
                  
               
                     Κριτήριο 3.
                  
                  
                     Γενικές απαιτήσεις ως προς τις επικίνδυνες ουσίες και μείγματα
                  
               
                     Κριτήριο 4.
                  
                  
                     Ειδικές απαιτήσεις σχετικά με τις ουσίες
                  
               
                     Κριτήριο 5.
                  
                  
                     Κατανάλωση ενέργειας κατά την παραγωγική διαδικασία
                  
               
                     Κριτήριο 6.
                  
                  
                     Εκπομπές ΠΟΕ από τις επενδύσεις δαπέδων
                  
               
                     Κριτήριο 7.
                  
                  
                     Εκπομπές φορμαλδεΰδης από τις επενδύσεις δαπέδων και τις τάβλες
                  
               
                     Κριτήριο 8.
                  
                  
                     Καταλληλότητα προς χρήση
                  
               
                     Κριτήριο 9.
                  
                  
                     Δυνατότητα επισκευής και παρατεινόμενη εγγύηση
                  
               
                     Κριτήριο 10.
                  
                  
                     Ενημέρωση του καταναλωτή
                  
               
                     Κριτήριο 11.
                  
                  
                     Πληροφορίες που αναγράφονται στο οικολογικό σήμα της ΕΕ
                  
               
                     Προσάρτημα I.
                  
                  
                     Καθοδήγηση για τον υπολογισμό της ποσότητας ΠΟΕ που εφαρμόζεται
                  
               
                     Προσάρτημα II.
                  
                  
                     Καθοδήγηση για τον υπολογισμό της κατανάλωσης ενέργειας κατά την παραγωγική διαδικασία
                  
               
                     Προσάρτημα III.
                  
                  
                     Κατάλογος προτύπων
                  
               
            ΕΚΤΙΜΗΣΗ ΚΑΙ ΕΞΑΚΡΙΒΩΣΗ
         
         Οι ειδικές απαιτήσεις όσον αφορά την εκτίμηση και την εξακρίβωση αναφέρονται σε κάθε κριτήριο.
         Όταν ο αιτών πρέπει να υποβάλει δηλώσεις, δικαιολογητικά, αναλύσεις, εκθέσεις δοκιμών ή άλλα αποδεικτικά στοιχεία από τα οποία να προκύπτει η συμμόρφωση προς τα κριτήρια, τα εν λόγω έγγραφα επιτρέπεται να προέρχονται από τον ίδιο τον αιτούντα ή από τον (τους) προμηθευτή(-ές) του κ.λπ., ανάλογα με την περίπτωση.
         Οι αρμόδιοι φορείς αναγνωρίζουν κατά προτίμηση τις βεβαιώσεις που εκδίδονται από φορείς οι οποίοι έχουν πιστοποιηθεί σύμφωνα με το αντίστοιχο εναρμονισμένο πρότυπο για τα εργαστήρια δοκιμών και βαθμονόμησης, καθώς και τις εξακριβώσεις από φορείς οι οποίοι έχουν πιστοποιηθεί σύμφωνα με το αντίστοιχο εναρμονισμένο πρότυπο για φορείς πιστοποίησης προϊόντων, διεργασιών και υπηρεσιών. Η διαπίστευση διενεργείται σύμφωνα με τις διατάξεις του κανονισμού (ΕΚ) αριθ. 765/2008 του Ευρωπαϊκού Κοινοβουλίου και του Συμβουλίου (1).
         Όπου κρίνεται σκόπιμο, επιτρέπεται να χρησιμοποιούνται μέθοδοι δοκιμών διαφορετικές από τις αναφερόμενες σε κάθε κριτήριο, εφόσον είναι αποδεκτές ως ισοδύναμες από τον αρμόδιο φορέα που αξιολογεί την αίτηση.
         Όπου ενδείκνυται, οι αρμόδιοι φορείς δύνανται να ζητούν την υποβολή δικαιολογητικών και να διενεργούν ανεξάρτητες εξακριβώσεις ή επιτόπιες επισκέψεις.
         Απαραίτητη προϋπόθεση είναι να πληροί το προϊόν όλες τις απαιτήσεις που προβλέπονται από την εφαρμοστέα νομοθεσία της χώρας ή των χωρών στην αγορά της οποίας ή των οποίων πρόκειται να διατεθεί το προϊόν. Ο αιτών δηλώνει ότι το προϊόν πληροί την απαίτηση αυτή.
         Εάν ένας προμηθευτής προτιμά να μη γνωστοποιήσει στον αιτούντα τις ουσίες από τις οποίες αποτελείται ένα μείγμα, μπορεί να αποστείλει τις εν λόγω πληροφορίες απευθείας στον αρμόδιο οργανισμό.
         
            Κριτήριο 1.   Περιγραφή προϊόντος
         
         Στον αρμόδιο οργανισμό υποβάλλονται τεχνική περιγραφή της επένδυσης δαπέδου, συμπεριλαμβανομένων σχεδίων που απεικονίζουν τα μέρη ή τα υλικά που απαρτίζουν την τελική επένδυση δαπέδου, οι διαστάσεις της και περιγραφή της παραγωγικής διαδικασίας. Η εν λόγω περιγραφή συνοδεύεται από κατάσταση των υλικών του προϊόντος, στην οποία αναφέρεται το συνολικό βάρος του προϊόντος και η κατανομή του βάρους στα διάφορα υλικά που έχουν χρησιμοποιηθεί.
         Αποδεικνύεται η συμμόρφωση με το πεδίο κάλυψης της ομάδας προϊόντων, όπως ορίζεται στο άρθρο 1.
         
            Εκτίμηση και εξακρίβωση
         
         Ο αιτών υποβάλλει στον αρμόδιο οργανισμό δήλωση συμμόρφωσης, η οποία υποστηρίζεται από τις ακόλουθες πληροφορίες σχετικά με την επένδυση δαπέδου:
         
                     —
                  
                  
                     επωνυμία/εμπορική ονομασία (2)·
                  
               
                     —
                  
                  
                     περιγραφή του προϊόντος, συμπεριλαμβανομένων τεχνικών σχεδίων που απεικονίζουν τα μέρη ή τα υλικά που χρησιμοποιήθηκαν στο τελικό προϊόν·
                  
               
                     —
                  
                  
                     την κατάσταση υλικών: ποσοστιαία σύσταση των πρώτων υλών, ουσιών ή μειγμάτων στο τελικό προϊόν κατά μάζα, συμπεριλαμβανομένης οποιασδήποτε πρόσθετης ουσίας και επιφανειακής επεξεργασίας, κατά περίπτωση·
                  
               
                     —
                  
                  
                     κατάλογο όλων των συστατικών στοιχείων (3) του προϊόντος και του αντίστοιχου βάρους τους·
                  
               
                     —
                  
                  
                     περιγραφή της παραγωγικής διαδικασίας. Οι προμηθευτές πρώτων υλών ή ουσιών περιγράφονται με την επίσημη επωνυμία, τον τόπο παραγωγής, τα στοιχεία επικοινωνίας και την περιγραφή του (των) σταδίου(-ων) παραγωγής που εκτέλεσαν ή του (των) οποίου(-ων) αποτελούν μέρος.
                  
               Ως αποδεικτικά στοιχεία της συμμόρφωσης με το παρόν κριτήριο μπορούν να γίνουν δεκτά το φύλλο δεδομένων προϊόντος, η περιβαλλοντική δήλωση προϊόντος ή άλλο ισοδύναμο έγγραφο, εφόσον περιλαμβάνουν τις πληροφορίες που αναφέρονται.
         
            Κριτήριο 2.   Υλικά με βάση το ξύλο, τον φελλό ή το μπαμπού
         
         Η παρούσα απαίτηση ισχύει για ξύλο, φελλό, μπαμπού και υλικά με βάση το ξύλο, τον φελλό ή το μπαμπού που ζυγίζουν άνω του 1 % του βάρους του τελικού προϊόντος.
         Όλες οι ποσότητες ξύλου, φελλού, μπαμπού ή υλικών με βάση το ξύλο, τον φελλό ή το μπαμπού πρέπει να μην προέρχονται από γενετικά τροποποιημένους οργανισμούς (ΓΤΟ), καθώς και να καλύπτονται από πιστοποιητικά αλυσίδας επιτήρησης σταδίων παραγωγής που έχουν εκδοθεί από ανεξάρτητο σύστημα πιστοποίησης από τρίτο μέρος, όπως είναι το Συμβούλιο Διαχείρισης Δασών (FSC), το Πρόγραμμα Υποστήριξης της Δασικής Πιστοποίησης (PEFC) ή άλλο αντίστοιχο.
         Όλες οι ποσότητες παρθένου ξυλείας, φελλού και μπαμπού πρέπει να καλύπτονται από έγκυρα πιστοποιητικά αειφόρου διαχείρισης δασών που έχουν εκδοθεί από ανεξάρτητο σύστημα πιστοποίησης από τρίτο μέρος, όπως είναι το FSC, το PEFC ή άλλο αντίστοιχο.
         Όταν ένα σύστημα πιστοποίησης επιτρέπει σε ένα προϊόν ή σε μια γραμμή προϊόντων τη μείξη μη πιστοποιημένων υλικών με πιστοποιημένα και/ή ανακυκλωμένα υλικά, τουλάχιστον το 70 % της ξυλείας, του φελλού και/ή του μπαμπού, κατά περίπτωση, πρέπει να είναι αειφόρο πιστοποιημένο παρθένο υλικό και/ή ανακυκλωμένο υλικό.
         Το μη πιστοποιημένο υλικό πρέπει να καλύπτεται από σύστημα εξακρίβωσης το οποίο διασφαλίζει ότι προέρχεται από νόμιμη πηγή και ότι ανταποκρίνεται σε κάθε άλλη απαίτηση του συστήματος πιστοποίησης όσον αφορά τα μη πιστοποιημένα υλικά.
         Οι φορείς πιστοποίησης που χορηγούν πιστοποιητικά διαχείρισης δασών και/ή αλυσίδας επιτήρησης σταδίων παραγωγής πρέπει να είναι διαπιστευμένοι ή αναγνωρισμένοι από το συγκεκριμένο σύστημα πιστοποίησης.
         
            Εκτίμηση και εξακρίβωση
         
         Ο αιτών υποβάλλει στον αρμόδιο οργανισμό δήλωση συμμόρφωσης, η οποία υποστηρίζεται από έγκυρο, ανεξαρτήτως πιστοποιημένο πιστοποιητικό αλυσίδας επιτήρησης σταδίων παραγωγής του κατασκευαστή για όλες τις ποσότητες ξύλου, φελλού ή μπαμπού και υλικών με βάση το ξύλο, τον φελλό ή το μπαμπού που χρησιμοποιήθηκαν στο προϊόν ή στη γραμμή παραγωγής, και αποδεικνύει ότι δεν έχει προμηθευτεί παρθένα υλικά από ΓΤΟ. Ο αιτών υποβάλλει ελεγμένα λογιστικά έγγραφα τα οποία καταδεικνύουν ότι τουλάχιστον το 70 % των υλικών προέρχονται από δάση ή περιοχές που αποτελούν αντικείμενο διαχείρισης σύμφωνα με τις αρχές βιώσιμης διαχείρισης των δασών και/ή από ανακυκλωμένες πηγές που πληρούν τις απαιτήσεις που ορίζονται από το οικείο ανεξάρτητο σύστημα αλυσίδας επιτήρησης σταδίων παραγωγής. Ως πιστοποιητικά από ανεξάρτητο τρίτο μέρος γίνονται δεκτά τα πιστοποιητικά που βασίζονται στα συστήματα FSC, PEFC ή άλλα αντίστοιχα.
         Εάν το προϊόν ή η γραμμή προϊόντων περιλαμβάνει μη πιστοποιημένο υλικό, θα πρέπει να υποβάλλεται αποδεικτικό που να βεβαιώνει ότι η εκατοστιαία αναλογία του μη πιστοποιημένου παρθένου υλικού δεν υπερβαίνει το 30 % και ότι το εν λόγω υλικό καλύπτεται από σύστημα εξακρίβωσης το οποίο διασφαλίζει ότι προέρχεται από νόμιμη πηγή και ότι ανταποκρίνεται σε κάθε άλλη απαίτηση του συστήματος πιστοποίησης όσον αφορά τα μη πιστοποιημένα υλικά.
         
            Κριτήριο 3.   Γενικές απαιτήσεις ως προς τις επικίνδυνες ουσίες και μείγματα
         
         Η παρουσία, στο προϊόν και σε οποιοδήποτε συστατικό στοιχείο αυτού, ουσιών οι οποίες σύμφωνα με το άρθρο 59 παράγραφος 1 του κανονισμού (ΕΚ) αριθ. 1907/2006 έχουν προσδιοριστεί ως ουσίες που προκαλούν πολύ μεγάλη ανησυχία (SVHC) ή ουσιών ή μειγμάτων που πληρούν τα κριτήρια για την ταξινόμηση, την επισήμανση και τη συσκευασία (CLP) σύμφωνα με τον κανονισμό (ΕΚ) αριθ. 1272/2008 του Ευρωπαϊκού Κοινοβουλίου και του Συμβουλίου (4) για τους κινδύνους που παρατίθενται στον πίνακα 3.1 της παρούσας απόφασης πρέπει να περιορίζεται σύμφωνα με τα σημεία 3.α και 3.β. Για τους σκοπούς του παρόντος κριτηρίου, οι ουσίες SVHC του καταλόγου υποψήφιων ουσιών και οι ταξινομήσεις επικινδυνότητας κατά CLP ομαδοποιούνται στον πίνακα 3.1 ανάλογα με τις επικίνδυνες ιδιότητές τους.
         
            Πίνακας 3.1.
         
         
            Ομαδοποίηση περιοριζόμενων κινδύνων
         
         
            Κίνδυνοι ομάδας 1 — SVHC και CLP
         
         
            Κίνδυνοι που τοποθετούν μια ουσία στην ομάδα 1:
         
         
                     —
                  
                  
                     ουσίες που περιλαμβάνονται στον κατάλογο υποψήφιων ουσιών για ουσίες SVHC
                  
               
                     —
                  
                  
                     καρκινογόνες, μεταλλαξιογόνες και/ή τοξικές για την αναπαραγωγή (ΚΜΤ) κατηγορίας 1Α ή 1Β: H340, H350, H350i, H360, H360F, H360D, H360FD, H360Fd, H360Df
                  
               
            Κίνδυνοι ομάδας 2 — CLP
         
         
            Κίνδυνοι που τοποθετούν μια ουσία στην ομάδα 2:
         
         
                     —
                  
                  
                     ΚΜΤ κατηγορίας 2: H341, H351, H361f, H361d, H361df, H362
                  
               
                     —
                  
                  
                     υδατική τοξικότητα κατηγορίας 1: H400, H410
                  
               
                     —
                  
                  
                     οξεία τοξικότητα κατηγορίας 1 και 2: H300, H310, H330, H304
                  
               
                     —
                  
                  
                     τοξικότητα από αναρρόφηση κατηγορίας 1: H304
                  
               
                     —
                  
                  
                     ειδική τοξικότητα στα όργανα-στόχους (STOT) κατηγορίας 1: H370, H372
                  
               
                     —
                  
                  
                     ευαισθητοποιητική ουσία του δέρματος κατηγορίας 1: H317
                  
               
            Κίνδυνοι ομάδας 3 — CLP
         
         
            Κίνδυνοι που τοποθετούν μια ουσία στην ομάδα 3:
         
         
                     —
                  
                  
                     υδατική τοξικότητα κατηγορίας 2, 3 και 4: H411, H412, H413
                  
               
                     —
                  
                  
                     οξεία τοξικότητα κατηγορίας 3: H301, H311, H331, EUH070
                  
               
                     —
                  
                  
                     ειδική τοξικότητα στα όργανα-στόχους (STOT) κατηγορίας 2: H371, H373
                  
               3.α.   Περιορισμός των ουσιών SVHC
         
         Το προϊόν και οποιοδήποτε συστατικό στοιχείο αυτού δεν πρέπει να περιέχουν ουσίες που προκαλούν πολύ μεγάλη ανησυχία (SVHC) σε συγκεντρώσεις που υπερβαίνουν το 0,10 % (κατά βάρος).
         Δεν επιτρέπεται καμία παρέκκλιση από τη συγκεκριμένη απαίτηση για ουσίες SVHC του καταλόγου υποψήφιων ουσιών που περιέχονται στο προϊόν ή σε οποιοδήποτε συστατικό στοιχείο του, σε συγκεντρώσεις που υπερβαίνουν το 0,10 % (κατά βάρος).
         
            Εκτίμηση και εξακρίβωση
         
         Ο αιτών συγκεντρώνει δηλώσεις με τις οποίες βεβαιώνεται πως δεν υπάρχουν SVHC σε συγκεντρώσεις υψηλότερες από το καθορισμένο όριο συγκέντρωσης στο προϊόν και σε κάθε συστατικό στοιχείο που χρησιμοποιείται στο προϊόν. Οι δηλώσεις παραπέμπουν στην πιο πρόσφατη έκδοση του καταλόγου υποψήφιων προς αδειοδότηση ουσιών που δημοσιεύεται από τον Ευρωπαϊκό Οργανισμό Χημικών Προϊόντων (ECHA) (5).
         3.β.   Περιορισμός των ταξινομημένων κατά CLP ουσιών ή μειγμάτων που χρησιμοποιούνται στην επένδυση δαπέδου
         
         Ουσίες ή μείγματα που χρησιμοποιούνται από τον κατασκευαστή της επένδυσης δαπέδου ή τους προμηθευτές του κατά την προπαρασκευή των πρώτων υλών, την κατασκευή, τη συναρμολόγηση ή οποιαδήποτε άλλη επεξεργασία της επένδυσης δαπέδου δεν περιλαμβάνονται σε καμία από τις κατηγορίες επικινδυνότητας κατά CLP που απαριθμούνται στον πίνακα 3.1. Οι ουσίες ή τα μείγματα που υπόκεινται σε περιορισμούς περιλαμβάνουν συγκολλητικές ουσίες, χρώματα, αστάρια, βερνίκια, υλικά χρωματισμού, ρητίνες, βιοκτόνα προϊόντα, υλικά πλήρωσης, κεριά, έλαια, υλικά πλήρωσης αρμών, βαφές και σφραγιστικά υλικά.
         Ωστόσο, η χρήση των εν λόγω υποκείμενων σε περιορισμούς ουσιών επιτρέπεται αν πληρούται τουλάχιστον μία από τις κατωτέρω προϋποθέσεις:
         
                     —
                  
                  
                     η ουσία ή το μείγμα που υπόκειται σε περιορισμούς χρησιμοποιήθηκε σε ποσότητες μικρότερες του 0,10 % του συνολικού βάρους της επένδυσης δαπέδου ή οποιουδήποτε συστατικού στοιχείου αυτής·
                  
               
                     —
                  
                  
                     οι ιδιότητες της υποκείμενης σε περιορισμούς ουσίας μεταβάλλονται κατόπιν επεξεργασίας (π.χ., η ουσία δεν είναι πλέον βιοδιαθέσιμη ή υποβάλλεται σε χημική αντίδραση), έτσι ώστε οι υποκείμενοι σε περιορισμούς κίνδυνοι κατά CLP να μην ισχύουν πλέον και οποιαδήποτε μη αντιδρώσα εναπομείνασα ποσότητα της υποκείμενης σε περιορισμούς ουσίας να είναι μικρότερη του 0,10 % του συνολικού βάρους της επένδυσης δαπέδου ή οποιουδήποτε συστατικού στοιχείου αυτής.
                  
               
            Εκτίμηση και εξακρίβωση
         
         Ο αιτών και/ή οι προμηθευτές του υποβάλλουν στον αρμόδιο οργανισμό δήλωση συμμόρφωσης με το κριτήριο 3.β, η οποία συνοδεύεται, κατά περίπτωση, από κατάλογο σχετικών ουσιών ή μειγμάτων τα οποία χρησιμοποιούνται, από κοινού με δηλώσεις σχετικά με την κατηγορία επικινδυνότητάς τους ή τη μη ταξινόμησή τους, τις προστιθέμενες ποσότητές τους και, κατά περίπτωση, δηλώσεις σχετικά με το αν οι ιδιότητες των ουσιών ή των μειγμάτων μεταβάλλονται κατόπιν επεξεργασίας, έτσι ώστε να μην ισχύουν πλέον οι υποκείμενοι σε περιορισμούς κίνδυνοι κατά CLP. Σε αυτή την περίπτωση, αναφέρονται τυχόν μη αντιδρώσες υπολειπόμενες ποσότητες της υποκείμενης σε περιορισμούς ουσίας.
         Παρέχονται οι ακόλουθες πληροφορίες σχετικά με την κατηγορία επικινδυνότητας ή τη μη ταξινόμηση καθεμιάς από τις ουσίες:
         
                     i)
                  
                  
                     αριθμός της Chemical Abstract Service (CAS) (6), της Ευρωπαϊκής Κοινότητας (ΕΚ) (7) ή άλλος αριθμός καταλόγου της ουσίας (στην περίπτωση που είναι διαθέσιμος για μείγματα)·
                  
               
                     ii)
                  
                  
                     φυσική μορφή και κατάσταση στην οποία χρησιμοποιείται η ουσία ή το μείγμα·
                  
               
                     iii)
                  
                  
                     εναρμονισμένες ταξινομήσεις επικινδυνότητας CLP·
                  
               
                     iv)
                  
                  
                     καταχωρίσεις αυτοταξινόμησης στη βάση δεδομένων του ECHA με τις καταχωρισμένες κατά REACH ουσίες (8) (εφόσον δεν υπάρχει εναρμονισμένη ταξινόμηση)·
                  
               
                     v)
                  
                  
                     ταξινομήσεις μειγμάτων σύμφωνα με τα κριτήρια που ορίζει ο κανονισμός (ΕΚ) αριθ. 1272/2008.
                  
               Όταν εξετάζονται οι καταχωρίσεις αυτοταξινόμησης στη βάση δεδομένων ουσιών καταχωρισμένων κατά REACH, δίνεται προτεραιότητα σε καταχωρίσεις που υποβάλλονται από κοινού.
         Όταν μια ταξινόμηση καταγράφεται ως «έλλειψη στοιχείων» ή «ασαφής» σύμφωνα με τη βάση δεδομένων καταχωρισμένων ουσιών του REACH ή στις περιπτώσεις που μια ουσία δεν έχει ακόμη καταχωριστεί στο σύστημα REACH, παρέχονται τοξικολογικά δεδομένα που πληρούν τις απαιτήσεις του παραρτήματος VII του κανονισμού (ΕΚ) αριθ.1907/2006 τα οποία αρκούν για να στηρίξουν σαφείς αυτοταξινομήσεις σύμφωνα με το παράρτημα I του κανονισμού (ΕΚ) αριθ. 1272/2008 και τη βοηθητική καθοδήγηση του ECHA. Στις περιπτώσεις «έλλειψης στοιχείων» ή «ασαφούς» καταχώρισης στη βάση δεδομένων, οι αυτοταξινομήσεις εξακριβώνονται. Για τον σκοπό αυτό γίνονται δεκτές οι ακόλουθες πηγές πληροφοριών:
         
                     i)
                  
                  
                     τοξικολογικές μελέτες και εκτιμήσεις επικινδυνότητας από κανονιστικές αρχές ισότιμες του ECHA (9), ρυθμιστικούς φορείς των κρατών μελών ή διακυβερνητικούς φορείς·
                  
               
                     ii)
                  
                  
                     πλήρως συμπληρωμένο δελτίο δεδομένων ασφαλείας σύμφωνα με το παράρτημα II του κανονισμού (ΕΚ) αριθ. 1907/2006·
                  
               
                     iii)
                  
                  
                     τεκμηριωμένη κρίση εμπειρογνώμονα που παρέχεται από επαγγελματία τοξικολόγο, η οποία βασίζεται σε ανασκόπηση της επιστημονικής βιβλιογραφίας και των υφιστάμενων δεδομένων δοκιμών, υποστηριζόμενη όπου χρειάζεται από αποτελέσματα νέων δοκιμών που διενεργούνται από ανεξάρτητα εργαστήρια με τη χρήση μεθόδων εγκεκριμένων από τον ECHA·
                  
               
                     iv)
                  
                  
                     βεβαίωση, κατά περίπτωση βασισμένη σε κρίση εμπειρογνώμονα, που εκδίδεται από πιστοποιημένο φορέα αξιολόγησης της συμμόρφωσης, ο οποίος διενεργεί αξιολογήσεις επικινδυνότητας κατά το παγκοσμίως εναρμονισμένο σύστημα ταξινόμησης επικινδυνότητας (GHS) ή το σύστημα ταξινόμησης επικινδυνότητας CLP.
                  
               Σύμφωνα με το παράρτημα XI του κανονισμού (ΕΚ) αριθ. 1907/2006, οι πληροφορίες για τις επικίνδυνες ιδιότητες των ουσιών είναι δυνατόν να συγκεντρωθούν με άλλα μέσα εκτός των δοκιμών, για παράδειγμα με την εφαρμογή εναλλακτικών μεθόδων, όπως οι μέθοδοι in vitro, με τη χρήση ποσοτικών μοντέλων της σχέσης δομής — δραστικότητας ή με τη χρήση ομαδοποίησης ή σύγκρισης (read-across).
         
            Κριτήριο 4.   Ειδικές απαιτήσεις σχετικά με τις ουσίες
         
         4.α.   Προσμείξεις σε ανακυκλωμένο ξύλο, φελλό και μπαμπού
         
         Όλες οι ανακυκλωμένες ίνες ή τα ανακυκλωμένα πελεκούδια που χρησιμοποιούνται στην κατασκευή της τελικής επένδυσης δαπέδου πρέπει να υποβάλλονται σε δοκιμές σύμφωνα με το πρότυπο της Ευρωπαϊκής Ομοσπονδίας Ξύλινων Πετασμάτων (EPF) σχετικά με τους όρους παράδοσης ανακυκλωμένου ξύλου (10) ή με άλλο ισοδύναμο πρότυπο που προβλέπει ισότιμα ή αυστηρότερα όρια και πρέπει να συμμορφώνονται με τα όρια προσμείξεων που παρατίθενται στον πίνακα 4.1.
         
            Πίνακας 4.1.
         
         
            Όρια προσμείξεων σε ανακυκλωμένο ξύλο, φελλό, μπαμπού και στις ίνες ή στα πελεκούδια τους (mg/kg ξηρού ανακυκλωμένου υλικού)
         
         
                     Προσμείξεις
                  
                  
                     Οριακές τιμές
                  
                  
                     Προσμείξεις
                  
                  
                     Οριακές τιμές
                  
               
                     Αρσενικό (As)
                  
                  
                     25
                  
                  
                     Υδράργυρος (Hg)
                  
                  
                     25
                  
               
                     Κάδμιο (Cd)
                  
                  
                     50
                  
                  
                     Φθόριο (F)
                  
                  
                     100
                  
               
                     Χρώμιο (Cr)
                  
                  
                     25
                  
                  
                     Χλώριο (Cl)
                  
                  
                     1 000 
                  
               
                     Χαλκός (Cu)
                  
                  
                     40
                  
                  
                     Πενταχλωροφαινόλη (PCP)
                  
                  
                     5
                  
               
                     Μόλυβδος (Pb)
                  
                  
                     90
                  
                  
                     Πισσέλαια [βενζο(α)πυρένιο]
                  
                  
                     0,5
                  
               
            Εκτίμηση και εξακρίβωση
         
         Ο αιτών υποβάλλει στον αρμόδιο φορέα:
         
                     —
                  
                  
                     δήλωση του κατασκευαστή ή του προμηθευτή των πετασμάτων, κατά περίπτωση, ότι δεν έχει χρησιμοποιηθεί ανακυκλωμένο ξύλο, φελλός ή μπαμπού ή ίνες ή πελεκούδια αυτών των υλικών στην επένδυση δαπέδου ή
                  
               
                     —
                  
                  
                     δήλωση του κατασκευαστή ή του προμηθευτή των πετασμάτων, κατά περίπτωση, ότι όλες οι ποσότητες ανακυκλωμένου ξύλου, φελλού ή μπαμπού ή των ινών ή των πελεκουδιών αυτών των υλικών που έχουν χρησιμοποιηθεί έχουν υποβληθεί δειγματοληπτικά σε δοκιμές σύμφωνα με το πρότυπο EPF για τους όρους παράδοσης ανακυκλωμένου ξύλου ή σύμφωνα με άλλο ισοδύναμο πρότυπο που προβλέπει ισότιμα ή αυστηρότερα όρια, η οποία υποστηρίζεται από εκθέσεις δοκιμής που αποδεικνύουν τη συμμόρφωση των δειγμάτων ανακυκλωμένου υλικού με τα όρια που αναφέρονται στον πίνακα 4.1.
                  
               4.β.   Βιοκτόνα προϊόντα
         
         Δεν επιτρέπεται η επεξεργασία του ξύλου, του φελλού και/ή του μπαμπού που χρησιμοποιούνται στις επενδύσεις δαπέδων με βιοκτόνα προϊόντα.
         Δεν επιτρέπεται να χρησιμοποιούνται οι ακόλουθες δραστικές ουσίες για τη συντήρηση συσκευασμένων μειγμάτων με υδατική βάση, όπως συγκολλητικών ουσιών ή λακών:
         
                     —
                  
                  
                     μείγματα (3:1) χλωρομεθυλισοθειαζολινόνης και μεθυλισοθειαζολινόνης (CMIT/MIT, αριθ. CAS 55965-84-9) σε συγκέντρωση άνω των 15 ppm·
                  
               
                     —
                  
                  
                     μεθυλισοθειαζολινόνη σε συγκέντρωση άνω των 200 ppm·
                  
               
                     —
                  
                  
                     άλλες ισοθειαζολινόνες σε συγκέντρωση άνω των 500 ppm.
                  
               
            Εκτίμηση και εξακρίβωση
         
         Ο αιτών υποβάλλει στον αρμόδιο φορέα δήλωση μη χρήσης βιοκτόνων προϊόντων ή, κατά περίπτωση, δήλωση η οποία υποστηρίζεται από δελτίο δεδομένων ασφάλειας από τους προμηθευτές των μειγμάτων με υδατική βάση το οποίο αναφέρει ποιες δραστικές ουσίες έχουν χρησιμοποιηθεί ως συντηρητικά συσκευασμένων ειδών για τα μείγματα με υδατική βάση.
         4.γ.   Βαρέα μέταλλα σε χρώματα, αστάρια και βερνίκια
         
         Τυχόν χρώματα, αστάρια ή βερνίκια που χρησιμοποιούνται σε ξύλο, φελλό, μπαμπού ή υλικά με βάση το ξύλο, τον φελλό ή το μπαμπού δεν περιέχουν ουσίες με βάση τα ακόλουθα μέταλλα: κάδμιο, μόλυβδο, χρώμιο VI, υδράργυρο, αρσενικό ή σελήνιο σε συγκεντρώσεις άνω του 0,010 % (κατά βάρος) για κάθε επιμέρους μέταλλο που περιέχεται στη σύνθεση του συσκευασμένου χρώματος, ασταριού ή βερνικιού.
         
            Εκτίμηση και εξακρίβωση
         
         Ο αιτών ή ο προμηθευτής του, κατά περίπτωση, υποβάλλει στον αρμόδιο φορέα δήλωση συμμόρφωσης με το παρόν κριτήριο και υποβάλλει το αντίστοιχο δελτίο δεδομένων ασφάλειας από τους προμηθευτές των χρωμάτων, ασταριών και βερνικιών που χρησιμοποιήθηκαν.
         4.δ.   Περιεκτικότητα ΠΟΕ στην επιφανειακή επεξεργασία
         
         Τα προϊόντα επιφανειακής επεξεργασίας που χρησιμοποιούνται στο ξύλο, στον φελλό, στο μπαμπού ή σε υλικά με βάση το ξύλο, τον φελλό ή το μπαμπού έχουν:
         
                     —
                  
                  
                     συνολική περιεκτικότητα σε ΠΟΕ μικρότερη από ή ίση με 5 % κατά βάρος (συγκέντρωση συσκευασμένης ουσίας)· ή
                  
               
                     —
                  
                  
                     συνολική περιεκτικότητα σε ΠΟΕ άνω του 5 % κατά βάρος, εφόσον αποδεικνύεται ότι εφαρμόζονται σε ποσότητες που αντιστοιχούν σε λιγότερο από 10 g/m2 της υπό επεξεργασία επιφάνειας.
                  
               Το κριτήριο αφορά το σύνολο των ΠΟΕ σε προϊόντα επιφανειακής επεξεργασίας με τη χημική σύνθεση που έχουν σε υγρή μορφή. Εάν απαιτείται αραίωση των προϊόντων πριν από τη χρήση τους, ο υπολογισμός πρέπει να βασίζεται στην περιεκτικότητα στο αραιωμένο προϊόν.
         Για τους σκοπούς του παρόντος κριτηρίου, ως ΠΟΕ νοούνται οι πτητικές οργανικές ενώσεις όπως ορίζονται στο άρθρο 2 παράγραφος 5 της οδηγίας 2004/42/ΕΚ.
         Το παρόν κριτήριο δεν εφαρμόζεται σε μείγματα που χρησιμοποιούνται για επισκευές (π.χ. για ρόζους, ραγίσματα, βαθουλώματα κ.λπ.) κατά τη διαδικασία κατασκευής.
         
            Εκτίμηση και εξακρίβωση
         
         Ο αιτών υποβάλλει στον αρμόδιο φορέα δήλωση συμμόρφωσης με το παρόν κριτήριο, η οποία υποστηρίζεται από το δελτίο δεδομένων ασφάλειας για τυχόν ουσίες ή μείγματα επιφανειακής επεξεργασίας που χρησιμοποιούνται σε υλικά από ξύλο, φελλό ή μπαμπού ή σε υλικά με βάση το ξύλο, τον φελλό ή το μπαμπού. Εάν το δελτίο δεδομένων ασφάλειας αναφέρει ότι η περιεκτικότητα σε ΠΟΕ των ουσιών ή των μειγμάτων επιφανειακής επεξεργασίας που χρησιμοποιούνται είναι μικρότερη από ή ίση με 5 % κατά βάρος, δεν απαιτείται περαιτέρω εξακρίβωση.
         Εάν το δελτίο δεδομένων ασφάλειας δεν περιλαμβάνει πληροφορίες σχετικά με την περιεκτικότητα σε ΠΟΕ, η περιεκτικότητα σε ΠΟΕ υπολογίζεται από τον κατάλογο ουσιών στο μείγμα επιφανειακής επεξεργασίας. Η συγκέντρωση κάθε συστατικού ΠΟΕ αναφέρεται ως ποσοστό κατά βάρος.
         Εναλλακτικά, εάν η περιεκτικότητα σε ΠΟΕ είναι άνω του 5 % κατά βάρος, ο αιτών υποβάλλει υπολογισμό ο οποίος αποδεικνύει ότι η πραγματική ποσότητα ΠΟΕ που εφαρμόζονται ανά m2 της υπό επεξεργασία επιφάνειας της επένδυσης δαπέδου είναι μικρότερη από 10 g/m2, σύμφωνα με την καθοδήγηση που παρέχεται στο προσάρτημα I.
         4.ε.   Περιεκτικότητα σε ΠΟΕ άλλων ουσιών και μειγμάτων που χρησιμοποιούνται
         
         Η περιεκτικότητα σε ΠΟΕ είναι μικρότερη από:
         
                     —
                  
                  
                     3 % κατά βάρος από κοινού στις συσκευασμένες συγκολλητικές ουσίες και ρητίνες που χρησιμοποιούνται στην κατασκευή των επενδύσεων δαπέδων·
                  
               
                     —
                  
                  
                     1 % κατά βάρος σε άλλες ουσίες πέραν των συσκευασμένων συγκολλητικών ουσιών, ρητινών και προϊόντων επιφανειακής επεξεργασίας (κριτήριο 4.δ) που χρησιμοποιούνται στην κατασκευή των επενδύσεων δαπέδων.
                  
               Η περιεκτικότητα σε ελεύθερη φορμαλδεΰδη των αμινοπλαστικών ρητινών σε υγρή μορφή που χρησιμοποιούνται στην κατασκευή των επενδύσεων δαπέδων είναι μικρότερη από 0,2 % κατά βάρος.
         Το κριτήριο αφορά το σύνολο των ΠΟΕ στις ουσίες με τη χημική σύνθεση που έχουν σε υγρή μορφή. Εάν απαιτείται αραίωση των μειγμάτων πριν από τη χρήση τους, ο υπολογισμός πρέπει να βασίζεται στην περιεκτικότητα στο αραιωμένο προϊόν.
         Για τους σκοπούς του παρόντος κριτηρίου, ως ΠΟΕ νοούνται οι πτητικές οργανικές ενώσεις όπως ορίζονται στο άρθρο 2 παράγραφος 5 της οδηγίας 2004/42/ΕΚ.
         Το παρόν κριτήριο δεν εφαρμόζεται σε μείγματα που χρησιμοποιούνται για επισκευές (π.χ. για ρόζους, ραγίσματα, βαθουλώματα κ.λπ.) κατά τη διαδικασία κατασκευής.
         
            Εκτίμηση και εξακρίβωση
         
         Ο αιτών υποβάλλει στον αρμόδιο φορέα δήλωση συμμόρφωσης με το κριτήριο, η οποία υποστηρίζεται από το δελτίο δεδομένων ασφάλειας για τυχόν συσκευασμένες συγκολλητικές ουσίες, ρητίνες ή άλλες ουσίες που χρησιμοποιούνται ή από ισοδύναμα δικαιολογητικά που υποστηρίζουν τη δήλωση συμμόρφωσης, από κοινού με την πλήρη συνταγή με καθορισμό ποσοτήτων και αριθμών CAS.
         Εάν το δελτίο δεδομένων ασφάλειας αναφέρει ότι η περιεκτικότητα σε ΠΟΕ είναι μικρότερη από 3 % κατά βάρος της συσκευασμένης συγκολλητικής ουσίας και της συσκευασμένης ρητίνης που χρησιμοποιούνται ή μικρότερη από 1 % κατά βάρος άλλων χρησιμοποιούμενων ουσιών, δεν απαιτείται περαιτέρω εξακρίβωση.
         Εάν το δελτίο δεδομένων ασφάλειας δεν περιλαμβάνει πληροφορίες σχετικά με την περιεκτικότητα σε ΠΟΕ, η περιεκτικότητα σε ΠΟΕ υπολογίζεται από τον κατάλογο ουσιών. Η συγκέντρωση κάθε συστατικού ΠΟΕ αναφέρεται ως ποσοστό κατά βάρος.
         Ο αιτών υποβάλλει εκθέσεις δοκιμής που αποδεικνύουν ότι η περιεκτικότητα σε ελεύθερη φορμαλδεΰδη των αμινοπλαστικών ρητινών σε υγρή μορφή είναι μικρότερη από 0,2 % κατά βάρος, σύμφωνα με το πρότυπο ΕΝ1243.
         4.στ.   Πλαστικοποιητές
         
         Καμία συγκολλητική ουσία, ρητίνη ή ουσία ή μείγμα επιφανειακής επεξεργασίας δεν πρέπει να περιέχει φθαλικούς πλαστικοποιητές που αναφέρονται στο άρθρο 57 του κανονισμού (ΕΚ) αριθ. 1907/2006. Θεωρείται ότι δεν υπάρχουν αυτές οι φθαλικές ενώσεις όταν το συνολικό άθροισμα των καταχωρισμένων φθαλικών ενώσεων είναι μικρότερο από το 0,10 % του βάρους της συγκολλητικής ουσίας, της ρητίνης ή της ουσίας ή του μείγματος επιφανειακής επεξεργασίας (1 000 mg/kg).
         
            Εκτίμηση και εξακρίβωση
         
         Ο αιτών υποβάλλει στον αρμόδιο φορέα:
         
                     —
                  
                  
                     δήλωση του προμηθευτή ή του κατασκευαστή της επένδυσης δαπέδου περί συμμόρφωσης με το κριτήριο, η οποία αναφέρει ότι δεν έχουν χρησιμοποιηθεί φθαλικοί πλαστικοποιητές ή
                  
               
                     —
                  
                  
                     δήλωση του προμηθευτή ή του κατασκευαστή της επένδυσης δαπέδου περί συμμόρφωσης με το κριτήριο, η οποία αναφέρει ότι χρησιμοποιήθηκαν φθαλικοί πλαστικοποιητές και ότι δεν έχει χρησιμοποιηθεί στη συγκολλητική ουσία, στη ρητίνη ή στην ουσία ή στο μείγμα επιφανειακής επεξεργασίας καμία από τις φθαλικές ενώσεις που πληρούν τα κριτήρια του άρθρου 57 του κανονισμού (ΕΚ) αριθ. 1907/2006. Εάν δεν έχει υποβληθεί κατάλληλη δήλωση, η συγκολλητική ουσία, η ρητίνη ή η ουσία ή το μείγμα επιφανειακής επεξεργασίας υποβάλλεται σε δοκιμή για να ελεγχθεί η παρουσία αυτών των φθαλικών ενώσεων σύμφωνα με το πρότυπο ISO 8214-6.
                  
               4.ζ.   Αλογονωμένες οργανικές ενώσεις
         
         Δεν επιτρέπονται οι αλογονωμένες οργανικές ενώσεις στις ουσίες που χρησιμοποιούνται στην κατασκευή επενδύσεων δαπέδων (π.χ. ως συνδετικές, συγκολλητικές ουσίες, επιχρίσματα κ.λπ.).
         
            Εκτίμηση και εξακρίβωση
         
         Ο αιτών υποβάλλει στον αρμόδιο φορέα δήλωση συμμόρφωσης, η οποία υποστηρίζεται από δήλωση του κατασκευαστή των ουσιών για τη μη χρήση αλογονωμένων οργανικών ενώσεων. Επιπροσθέτως, υποβάλλεται το αντίστοιχο δελτίο δεδομένων ασφάλειας των ουσιών.
         4.η.   Επιβραδυντικά φλόγας
         
         Δεν επιτρέπονται επιβραδυντικά φλόγας στις ουσίες που χρησιμοποιούνται στην κατασκευή επενδύσεων δαπέδων.
         
            Εκτίμηση και εξακρίβωση
         
         Ο αιτών υποβάλλει στον αρμόδιο φορέα δήλωση συμμόρφωσης, η οποία υποστηρίζεται από δήλωση του κατασκευαστή των ουσιών ότι δεν έχουν χρησιμοποιηθεί επιβραδυντικά φλόγας. Επιπροσθέτως, υποβάλλεται το αντίστοιχο δελτίο δεδομένων ασφάλειας των ουσιών.
         4.θ.   Αζιριδίνη και πολυαζιριδίνη
         
         Δεν επιτρέπονται η αζιριδίνη και η πολυαζιριδίνη στις ουσίες που χρησιμοποιούνται για την κατασκευή επενδύσεων δαπέδων (π.χ. ως προϊόν επιφανειακής επεξεργασίας, επίχρισμα κ.λπ.).
         
            Εκτίμηση και εξακρίβωση
         
         Ο αιτών υποβάλλει στον αρμόδιο φορέα δήλωση συμμόρφωσης, η οποία υποστηρίζεται από δήλωση του κατασκευαστή των ουσιών ότι δεν έχει χρησιμοποιηθεί αζιριδίνη και πολυαζιριδίνη. Επιπροσθέτως, υποβάλλεται το αντίστοιχο δελτίο δεδομένων ασφάλειας των ουσιών.
         
            Κριτήριο 5.   Κατανάλωση ενέργειας κατά την παραγωγική διαδικασία
         
         Η μέση ετήσια κατανάλωση ενέργειας κατά την παραγωγή των επενδύσεων δαπέδων υπολογίζεται όπως ορίζεται στον πίνακα 5.1 και στο προσάρτημα II και υπερβαίνει τα ακόλουθα όρια (βαθμολογία Ε):
         
                     Προϊόν
                  
                  
                     Βαθμολογία Ε
                  
               
                     Συμπαγείς ξύλινες επενδύσεις δαπέδων
                  
                  
                     > 11,0
                  
               
                     Πολυστρωματικές ξύλινες επενδύσεις δαπέδων
                     Επενδύσεις δαπέδων με ξυλόφυλλα
                     Επενδύσεις δαπέδων από φελλό και επενδύσεις δαπέδων με πλακίδια φελλού
                     Επενδύσεις δαπέδων από μπαμπού
                     Πολυστρωματικές επενδύσεις δαπέδων
                  
                  
                     > 8,0
                  
               
            
         
            Πίνακας 5.1.
         
         
            Υπολογισμός της βαθμολογίας Ε
         
         
                     Τύπος
                  
                  
                      
                  
                  
                     Περιβαλλοντική παράμετρος
                  
                  
                     Μέγιστες απαιτήσεις
                  
               
                     
                        
                  
                  
                     A
                  
                  
                     Αναλογία ανανεώσιμης ενέργειας προς τη συνολική ετήσια κατανάλωση ενέργειας
                  
                  
                     %
                  
                  
                     —
                  
               
                     B
                  
                  
                     Ετήσια αγοραζόμενη ηλεκτρική ενέργεια
                  
                  
                     kWh/m2
                     
                  
                  
                     15 kWh/m2
                     
                  
               
                     Γ
                  
                  
                     Ετήσια κατανάλωση καυσίμου
                  
                  
                     kWh/m2
                     
                  
                  
                     35 kWh/m2
                     
                  
               
                      
                  
                  
                     Όπου Α = αναλογία της ενέργειας που προέρχεται από ανανεώσιμες πηγές ενέργειας προς τη συνολική ενέργεια.
                     Στον αριθμητή της σχέσης Α περιλαμβάνονται τα αγοραζόμενα καύσιμα ΑΠΕ (ως ποσό καυσίμων × πρότυπη τιμή) συν τη θερμότητα που παράγεται στον χώρο παραγωγής από καύσιμα που δεν προέρχονται από ΑΠΕ συν 2,5 × την ηλεκτρική ενέργεια που παράγεται στον χώρο παραγωγής από ΑΠΕ εκτός καυσίμων και συν 2,5 × την αγοραζόμενη ηλεκτρική ενέργεια από ΑΠΕ.
                     Στον παρονομαστή της σχέσης Α περιλαμβάνονται τα αγοραζόμενα καύσιμα ΑΠΕ (ως ποσό καυσίμων × πρότυπη τιμή) συν τα αγοραζόμενα καύσιμα που δεν προέρχονται από ΑΠΕ (ως ποσό καυσίμων × πρότυπη τιμή) συν τη θερμότητα που παράγεται στον χώρο παραγωγής από καύσιμα που δεν προέρχονται από ΑΠΕ συν 2,5 × την ηλεκτρική ενέργεια που παράγεται στον χώρο παραγωγής από ΑΠΕ εκτός καυσίμων συν 2,5 × την αγοραζόμενη ηλεκτρική ενέργεια από ΑΠΕ και συν 2,5 × την αγοραζόμενη ηλεκτρική ενέργεια που δεν παράγεται από ΑΠΕ.
                  
               
                      
                  
                  
                     Β = ετήσια αγοραζόμενη ηλεκτρική ενέργεια είναι το άθροισμα της ηλεκτρικής ενέργειας που αγοράζεται από εξωτερικό προμηθευτή. Εάν η αγοραζόμενη ηλεκτρική ενέργεια είναι ηλεκτρική ενέργεια από ΑΠΕ, εφαρμόζεται συντελεστής 0,8.
                  
               
                      
                  
                  
                     Γ = ετήσια κατανάλωση καυσίμου είναι το άθροισμα όλων των καυσίμων που αγοράζονται ή λαμβάνονται ως υποπροϊόντα κατά την κατασκευή των επενδύσεων δαπέδων και χρησιμοποιούνται για την παραγωγή ενέργειας στον χώρο παραγωγής.
                  
               
                      
                  
                  
                     Η βαθμολογία Ε υπολογίζεται ανά m2 παραγόμενης επένδυσης δαπέδου και αντιστοιχεί στην άμεση ενέργεια που καταναλώνεται για την παραγωγή του δαπέδου. Η έμμεση κατανάλωση ενέργειας δεν λαμβάνεται υπόψη.
                  
               Ακολούθως παρατίθεται ενδεικτικός κατάλογος δραστηριοτήτων που περιλαμβάνονται και που δεν περιλαμβάνονται στους υπολογισμούς της κατανάλωσης ενέργειας. Οι δραστηριότητες ξεκινούν με την παραλαβή της ξυλείας (κορμών δέντρων), του φελλού και του μπαμπού στις εγκαταστάσεις του κατασκευαστή ή του προμηθευτή του και ολοκληρώνονται στο τέλος της διαδικασίας παραγωγής.
         
                     Προϊόν
                  
                  
                     Προϋποθέσεις για την κατανάλωση ηλεκτρικής ενέργειας και καυσίμων (ενδεικτικός κατάλογος)
                  
               
                     Περιλαμβάνονται
                  
                  
                     Δεν περιλαμβάνονται
                  
               
                     Συμπαγείς ξύλινες επενδύσεις δαπέδων
                  
                  
                     
                                 —
                              
                              
                                 ξήρανση, λείανση και πριόνισμα
                              
                           
                                 —
                              
                              
                                 διαστασιοδότηση και περίκοψη
                              
                           
                                 —
                              
                              
                                 γυαλοχάρτισμα
                              
                           
                                 —
                              
                              
                                 επίχριση
                              
                           
                                 —
                              
                              
                                 συσκευασία
                              
                           
                                 —
                              
                              
                                 και οποιαδήποτε άλλη δραστηριότητα απαιτείται για την κατασκευή
                              
                           
                  
                     
                                 —
                              
                              
                                 παρασκευή λακών ή οποιουδήποτε άλλου συσκευασμένου παρασκευάσματος
                              
                           
                                 —
                              
                              
                                 κατανάλωση ενέργειας κατά τις δραστηριότητες ποιοτικού ελέγχου
                              
                           
                                 —
                              
                              
                                 έμμεση κατανάλωση ενέργειας (π.χ. θέρμανση, φωτισμός, εσωτερική μεταφορά κ.λπ.).
                              
                           
               
                     Πολυστρωματικές ξύλινες επενδύσεις δαπέδων
                  
                  
                     
                                 —
                              
                              
                                 ξήρανση, λείανση και πριόνισμα
                              
                           
                                 —
                              
                              
                                 διαστασιοδότηση και περίκοψη
                              
                           
                                 —
                              
                              
                                 γυαλοχάρτισμα
                              
                           
                                 —
                              
                              
                                 συμπίεση
                              
                           
                                 —
                              
                              
                                 επίχριση
                              
                           
                                 —
                              
                              
                                 συσκευασία
                              
                           
                                 —
                              
                              
                                 και οποιαδήποτε άλλη δραστηριότητα απαιτείται για την κατασκευή
                              
                           
               
                     Επενδύσεις δαπέδων από φελλό και με πλακίδια φελλού
                  
                  
                     
                                 —
                              
                              
                                 ξήρανση, λείανση και πριόνισμα
                              
                           
                                 —
                              
                              
                                 διαστασιοδότηση και περίκοψη
                              
                           
                                 —
                              
                              
                                 γυαλοχάρτισμα
                              
                           
                                 —
                              
                              
                                 συμπίεση
                              
                           
                                 —
                              
                              
                                 κατασκευή της τάβλας, εάν χρησιμοποιείται στη δομή του προϊόντος
                              
                           
                                 —
                              
                              
                                 επίχριση
                              
                           
                                 —
                              
                              
                                 συσκευασία
                              
                           
                                 —
                              
                              
                                 και οποιαδήποτε άλλη δραστηριότητα απαιτείται για την κατασκευή
                              
                           
               
                     Επενδύσεις δαπέδων από μπαμπού
                  
               
                     Πολυστρωματικές επενδύσεις δαπέδων
                  
                  
                     
                                 —
                              
                              
                                 κατασκευή της τάβλας
                              
                           
                                 —
                              
                              
                                 διαδικασία εμποτισμού της διακόσμησης, της επικάλυψης και του χάρτινου υποθέματος
                              
                           
                                 —
                              
                              
                                 συμπίεση
                              
                           
                                 —
                              
                              
                                 διαστασιοδότηση
                              
                           
                                 —
                              
                              
                                 συσκευασία
                              
                           
                                 —
                              
                              
                                 και οποιαδήποτε άλλη δραστηριότητα απαιτείται για την κατασκευή
                              
                           
               
            Εκτίμηση και εξακρίβωση
         
         Ο αιτών δηλώνει και αποδεικνύει:
         
                     —
                  
                  
                     το είδος και την ποσότητα της ηλεκτρικής ενέργειας την οποία αγοράζει, κατά μέσο όρο, από εξωτερικό προμηθευτή ετησίως. Εάν αγοράζεται ηλεκτρική ενέργεια από ΑΠΕ, υποβάλλονται εγγυήσεις προέλευσης σύμφωνα με την οδηγία 2009/28/ΕΚ. Στην περίπτωση που η οδηγία 2009/28/ΕΚ δεν εφαρμόζεται στη χώρα κατασκευής της επένδυσης δαπέδου, υποβάλλεται ισοδύναμο αποδεικτικό μέσο·
                  
               
                     —
                  
                  
                     τον (τους) τύπο(-ους) των καυσίμων και τις ποσότητες που χρησιμοποιήθηκαν στην κατασκευή των επενδύσεων δαπέδων μέσω των συμβάσεων, των λογαριασμών ή ισοδύναμων δικαιολογητικών που περιλαμβάνουν ημερομηνίες, την ποσότητα που παραδόθηκε/αγοράστηκε και προδιαγραφές του καυσίμου [π.χ. φυσικοχημικές ιδιότητες, κατώτερη θερμαντική αξία (LHV) κ.λπ.]. Περιλαμβάνεται δήλωση που αναφέρει ποια από τα καύσιμα που χρησιμοποιήθηκαν προέρχονται από ΑΠΕ σύμφωνα με την οδηγία 2009/28/ΕΚ·
                  
               
                     —
                  
                  
                     την ποσότητα της ενέργειας που χρησιμοποιήθηκε στα στάδια κατασκευής που περιλαμβάνονται στον υπολογισμό της βαθμολογίας Ε από κοινού με υποστηρικτικά έγγραφα (π.χ. μετρήσεις ενέργειας στα διάφορα στάδια παραγωγής, κατανάλωση ενέργειας του εξοπλισμού όπως αυτή αναφέρεται στα φύλλα προϊόντος κ.λπ.)·
                  
               
                     —
                  
                  
                     το είδος και την ποσότητα της ενέργειας που έχει πωληθεί. Στους υπολογισμούς περιλαμβάνονται ο τύπος και η ποσότητα των καυσίμων, εάν υπάρχουν, που χρησιμοποιήθηκαν για την παραγωγή της ενέργειας που πωλήθηκε, οι ημερομηνίες ή οι χρονικές περίοδοι κατά τις οποίες παράχθηκε η εν λόγω ενέργεια και οι ημερομηνίες πώλησης·
                  
               
                     —
                  
                  
                     δήλωση της ποσότητας επενδύσεων δαπέδων για τις οποίες υποβάλλεται αίτηση για το οικολογικό σήμα της ΕΕ (σε m2), η οποία παράγεται ετησίως, κατά μέσο όρο.
                  
               Τα έγγραφα που χρησιμοποιούνται για τη γνωστοποίηση της κατανάλωσης ενέργειας, της αγοράς καυσίμων και της παραγωγής ενέργειας, καθώς και τα έγγραφα για τη γνωστοποίηση της παραγωγής επενδύσεων δαπέδων στις εθνικές αρχές, μπορούν να χρησιμοποιηθούν για να αποδειχθεί η συμμόρφωση με το παρόν κριτήριο.
         
            Κριτήριο 6.   Εκπομπές ΠΟΕ από τις επενδύσεις δαπέδων
         
         Οι επενδύσεις δαπέδων δεν υπερβαίνουν τις τιμές εκπομπών που απαριθμούνται στον πίνακα 6.1, όπως αυτές μετρούνται σε θάλαμο δοκιμής σύμφωνα με το πρότυπο δοκιμών CEN/TS16516. Η συσκευασία και η παράδοση των δειγμάτων που αποστέλλονται για δοκιμή, ο χειρισμός και η προετοιμασία τους ακολουθούν τις διαδικασίες που περιγράφονται στο πρότυπο CEN/TS 16516.
         
            Πίνακας 6.1.
         
         
            Απαιτήσεις σχετικά με τις εκπομπές
         
         
                     Προϊόντα
                  
                  
                     Απαιτήσεις σχετικά με τις εκπομπές
                  
               
                     Ένωση
                  
                  
                     Οριακή τιμή μετά από 28 ημέρες αποθήκευσης σε αεριζόμενο θάλαμο δοκιμών (βλέπε CEN/TS16516) σε mg/m3 αέρα (d)
                     
                  
               
                     Συμπαγείς ξύλινες επενδύσεις δαπέδων
                     Πολυστρωματικές ξύλινες επενδύσεις δαπέδων
                     Επενδύσεις δαπέδων με ξυλόφυλλα
                  
                  
                     Σύνολο ΠΟΕ πλην του οξικού οξέος
                     (CAS 64-19-7)
                  
                  
                     < 0,3
                  
               
                     Επενδύσεις δαπέδων από φελλό
                     Επενδύσεις δαπέδων από μπαμπού
                  
                  
                     Σύνολο ΠΟΕ
                  
               
                     Πολυστρωματικές επενδύσεις δαπέδων
                  
                  
                     Σύνολο ΠΟΕ
                  
                  
                     < 0,16
                  
               
                     Όλες οι επενδύσεις δαπέδων
                  
                  
                     Σύνολο ημιπτητικών οργανικών ενώσεων (SVOC)
                  
                  
                     < 0,1
                  
               
                     Συμπαγείς ξύλινες επενδύσεις δαπέδων
                     Πολυστρωματικές ξύλινες επενδύσεις δαπέδων
                     Επενδύσεις δαπέδων με ξυλόφυλλα
                  
                  
                     Τιμή R για χαμηλότερη συγκέντρωση ενδιαφέροντος (LCI) ουσιών πλην του οξικού οξέος (CAS 64-19-7)
                  
                  
                     ≤ 1
                  
               
                     Επενδύσεις δαπέδων από φελλό
                     Επενδύσεις δαπέδων από μπαμπού
                     Πολυστρωματικές επενδύσεις δαπέδων
                  
                  
                     Τιμή R για ουσίες LCI
                  
                  
                     ≤ 1
                  
               
                     Όλες οι επενδύσεις δαπέδων
                  
                  
                     Καρκινογόνες ουσίες
                  
                  
                     < 0,001
                  
               Για τους σκοπούς του παρόντος κριτηρίου, ως ΠΟΕ νοούνται όλες οι πτητικές οργανικές ενώσεις που εκλούονται μεταξύ του n-εξανίου και του n-δεκαεξανίου (συμπεριλαμβανομένων) σε αεριοχρωματογραφική στήλη, με σημείο βρασμού μεταξύ 68 °C και 287 °C κατά προσέγγιση, όταν η μέτρηση εκτελείται με τη χρήση τριχοειδούς στήλης επιστρωμένης με μείγμα φαινυλοπολυσιλοξανίου (5 %) και μεθυλοπολυσιλοξανίου (95 %).
         
            Εκτίμηση και εξακρίβωση
         
         Ο αιτών υποβάλλει στον αρμόδιο φορέα δήλωση συμμόρφωσης, η οποία υποστηρίζεται από τις εκθέσεις της δοκιμής που διενεργήθηκε σε θαλάμους δοκιμών σύμφωνα με το πρότυπο CEN/TS16516 ή ισοδύναμη μέθοδο που αποδεικνύει τη συμμόρφωση με τα όρια του πίνακα 6.1. Οι εκθέσεις δοκιμής περιλαμβάνουν:
         
                     —
                  
                  
                     τη μέθοδο δοκιμής που χρησιμοποιήθηκε,
                  
               
                     —
                  
                  
                     τα αποτελέσματα της δοκιμής και τους απαραίτητους υπολογισμούς που καταδεικνύουν τα όρια στον πίνακα 6.1.
                  
               Εάν τα όρια συγκέντρωσης στον θάλαμο που καθορίζονται για τις 28 ημέρες επιτευχθούν 3 ημέρες μετά την τοποθέτηση του δείγματος στον θάλαμο ή σε οποιαδήποτε άλλη χρονική περίοδο μεταξύ 3 και 27 ημερών μετά την τοποθέτηση του δείγματος στον θάλαμο, τότε μπορεί να θεωρηθεί ότι υπάρχει συμμόρφωση με τις απαιτήσεις και η δοκιμή μπορεί να διακοπεί πρόωρα.
         Δεδομένα δοκιμών από περιόδους μέχρι και 12 μήνες πριν από την αίτηση απονομής οικολογικού σήματος της ΕΕ θεωρούνται έγκυρα για προϊόντα, εφόσον δεν έχουν πραγματοποιηθεί στη διαδικασία παραγωγής ή στα χρησιμοποιούμενα χημικά σκευάσματα αλλαγές που να θεωρείται ότι αυξάνουν τις εκπομπές ΠΟΕ από το τελικό προϊόν.
         Μπορεί να χρησιμοποιηθεί επίσης έγκυρο πιστοποιητικό από σχετικά σήματα εσωτερικών κλιματικών συνθηκών ως αποδεικτικό της συμμόρφωσης, εάν το σήμα εσωτερικών κλιματικών συνθηκών πληροί τις απαιτήσεις του παρόντος κριτηρίου και εάν κριθεί ισοδύναμο από τον αρμόδιο φορέα.
         
            Κριτήριο 7.   Εκπομπές φορμαλδεΰδης από τις επενδύσεις δαπέδων και τις τάβλες
         
         Οι επενδύσεις δαπέδων που κατασκευάζονται με τη χρήση ταβλών, συγκολλητικών ουσιών, ρητινών ή προϊόντων φινιρίσματος με βάση τη φορμαλδεΰδη και, εάν χρησιμοποιούνται, οι ακατέργαστες τάβλες που κατασκευάζονται με τη χρήση συγκολλητικών ουσιών ή ρητινών με βάση τη φορμαλδεΰδη παρουσιάζουν:
         
                     —
                  
                  
                     εκπομπές φορμαλδεΰδης κατώτερες του 50 % της οριακής τιμής που τους επιτρέπει να ταξινομούνται ως κατηγορίας Ε1, όπως ορίζεται στο παράρτημα Β του προτύπου EN 13986+A1 (εφαρμόζεται σε όλες τις επενδύσεις δαπέδων και σε τάβλες που δεν είναι κατασκευασμένες από MDF ή HDF)· ή
                  
               
                     —
                  
                  
                     εκπομπές φορμαλδεΰδης κατώτερες του 65 % της οριακής τιμής της κατηγορίας Ε1, όπως ορίζεται στο παράρτημα Β του προτύπου EN 13986+A1, η οποία εφαρμόζεται σε ακατέργαστες τάβλες από MDF/HDF· ή
                  
               
                     —
                  
                  
                     εκπομπές φορμαλδεΰδης κατώτερες των ορίων που ορίζονται στο πρότυπο φάσης ΙΙ του Συμβουλίου Αέριων Πόρων της Καλιφόρνιας (CARB) ή στα ιαπωνικά πρότυπα F*** ή F****.
                  
               
            Εκτίμηση και εξακρίβωση
         
         Ο αιτών υποβάλλει στον αρμόδιο φορέα δήλωση συμμόρφωσης με το κριτήριο αυτό. Η εκτίμηση και εξακρίβωση για τις επενδύσεις δαπέδων και τις τάβλες με χαμηλές εκπομπές φορμαλδεΰδης ποικίλλει ανάλογα με το σύστημα πιστοποίησης στο οποίο εμπίπτουν. Ο πίνακας 7.1 περιγράφει τα δικαιολογητικά που απαιτούνται για την εξακρίβωση σε κάθε σύστημα.
         
            Πίνακας 7.1.
         
         
            Δικαιολογητικά για την εξακρίβωση επενδύσεων δαπέδων με χαμηλές εκπομπές φορμαλδεΰδης
         
         
                     Σύστημα πιστοποίησης
                  
                  
                     Εκτίμηση και εξακρίβωση
                  
               
                     E1
                     (όπως ορίζεται στο παράρτημα Β του προτύπου EN 13986+Α1)
                  
                  
                     Δήλωση του κατασκευαστή και του προμηθευτή της τάβλας, κατά περίπτωση, ότι η επένδυση δαπέδου και οι ακατέργαστες τάβλες που δεν είναι κατασκευασμένες από MDF ή HDF συμμορφώνονται με το 50 % των ορίων εκπομπών της κατηγορίας Ε1, όπως ορίζεται στο παράρτημα Β του προτύπου 13986+A1 (11) ή, σε ό,τι αφορά τις ακατέργαστες τάβλες από MDF ή HDF, με το 65 % των ορίων εκπομπών της κατηγορίας Ε1, όπως ορίζεται στο παράρτημα Β του προτύπου 13986+A1, η οποία υποστηρίζεται από εκθέσεις δοκιμών που έχουν διενεργηθεί σύμφωνα με τα πρότυπα EN 120, EN 717-2 ή EN 717-1 ή με ισοδύναμη μέθοδο.
                  
               
                     Όρια CARB φάσης ΙΙ
                  
                  
                     Δήλωση του κατασκευαστή και του προμηθευτή της τάβλας, κατά περίπτωση, υποστηριζόμενη από αποτελέσματα δοκιμών κατά ASTM E1333 ή ASTM D6007, τα οποία αποδεικνύουν τη συμμόρφωση της επένδυσης δαπέδου με τα όρια εκπομπών φορμαλδεΰδης φάσης II που καθορίστηκαν από τον κανονισμό 93120 της Καλιφόρνιας περί σύνθετων προϊόντων ξύλου (12).
                     Η επένδυση δαπέδου και η τάβλα, κατά περίπτωση, μπορούν να επισημανθούν σύμφωνα με το σημείο 93120.3(e), με λεπτομερή στοιχεία για την ονομασία του κατασκευαστή, τον αριθμό παρτίδας ή την παραγόμενη παρτίδα του προϊόντος και τον εκχωρημένο αριθμό CARB για τον ανεξάρτητο φορέα πιστοποίησης (αυτό το σημείο δεν είναι υποχρεωτικό εάν τα προϊόντα πωλούνται έξω από την Καλιφόρνια ή εάν κατασκευάζονται με χρήση ρητινών χωρίς προσθήκη φορμαλδεΰδης ή ορισμένων ρητινών με πολύ χαμηλές εκπομπές φορμαλδεΰδης).
                  
               
                     Όρια F*** ή F****
                  
                  
                     Δήλωση του κατασκευαστή και του προμηθευτή της τάβλας, κατά περίπτωση, περί συμμόρφωσης με τα όρια εκπομπών φορμαλδεΰδης κατά JIS A 5905 (για τις ινοσανίδες) ή JIS A 5908:2003 (για τις μοριοσανίδες και την αντικολλητή ξυλεία), υποστηριζόμενη από εκθέσεις δοκιμών σύμφωνα με τη μέθοδο ξηραντήρα κατά JIS A 1460.
                  
               
            Κριτήριο 8.   Καταλληλότητα προς χρήση
         
         Πρέπει να πληρούνται μόνο οι απαιτήσεις που αφορούν τον συγκεκριμένο τύπο επένδυσης δαπέδου.
         Οι επενδύσεις δαπέδων υποβάλλονται σε δοκιμή και ταξινομούνται σύμφωνα με τις πλέον πρόσφατες εκδόσεις των προτύπων και των ενδείξεων που περιλαμβάνονται στον πίνακα 8.1.
         
            Πίνακας 8.1.
         
         
            Πρότυπα για τη δοκιμή και την ταξινόμηση των επενδύσεων δαπέδων
         
         
                     Επένδυση δαπέδου
                  
                  
                     Μέθοδος δοκιμής
                  
                  
                     Ταξινόμηση
                  
               
                     Επενδύσεις δαπέδων με ξυλόφυλλα (13)
                     
                  
                  
                     EN 1534 σχετικά με την αντίσταση σε διάτρηση
                     EN 13329 σχετικά με τη διόγκωση του πάχους
                     Κατάλληλη μέθοδος δοκιμής για την αντοχή στις κρούσεις (14)
                     
                     Κατάλληλη μέθοδος δοκιμής για την αντοχή στη φθορά (14)
                     
                     ISO 24334 σχετικά την αντοχή ασφάλισης
                  
                  
                     EN ISO 10874 (1)
                     
                  
               
                     Συμπαγείς επενδύσεις δαπέδων με εργοστασιακή λάκα και πολυστρωματικές ξύλινες επενδύσεις δαπέδων
                  
                  
                     Πάχος του επιφανειακού στρώματος
                     Σκληρότητα ξύλου του επιφανειακού στρώματος (2)
                     
                  
                  
                     EN 685 (2) CTBA
                  
               
                     Μη επιχρισμένες συμπαγείς ξύλινες επενδύσεις δαπέδων και μη επιχρισμένες πολυστρωματικές ξύλινες επενδύσεις δαπέδων, εργοστασιακά λαδωμένες
                  
               
                     Επενδύσεις δαπέδων με πλακίδια φελλού
                  
                  
                     EN 12104
                  
                  
                     EN ISO 10874
                  
               
                     Επενδύσεις δαπέδων από φελλό
                  
                  
                     EN 660-1 σχετικά με την κατηγορίας φθοράς
                     EN 425 σχετικά με τη δοκιμή τροχήλατης καρέκλας
                     EN 425 σχετικά με την προσομοιωμένη κίνηση των ποδιών των επίπλων
                     ISO 24343-1 σχετικά με την υπολειπόμενη διείσδυση
                  
               
                     Επενδύσεις δαπέδων από μπαμπού
                  
                  
                     EN 1534 σχετικά με την αντίσταση σε διάτρηση
                     EN 13696 για το πάχος του επιφανειακού στρώματος ή του φθειρόμενου στρώματος
                  
                  
                     —
                  
               
                     Πολυστρωματικές επενδύσεις δαπέδων
                  
                  
                     EN 13329
                     EN 14978
                     EN 15468
                  
                  
                     EN ISO 10874
                  
               Οι επενδύσεις δαπέδων πρέπει να πληρούν τουλάχιστον τις ακόλουθες απαιτήσεις:
         
                     Επένδυση δαπέδου
                  
                  
                     Όρια
                  
               
                     Επενδύσεις δαπέδων με ξυλόφυλλα
                  
                  
                     
                                 —
                              
                              
                                 το επίπεδο χρήσης κατηγορίας 23 για επενδύσεις δαπέδων που προορίζονται για ιδιωτική χρήση
                              
                           
                                 —
                              
                              
                                 το επίπεδο χρήσης κατηγορίας 32 για επενδύσεις δαπέδων που προορίζονται για εμπορική χρήση.
                              
                           
               
                     Συμπαγείς επενδύσεις δαπέδων με εργοστασιακή λάκα και πολυστρωματικές επενδύσεις δαπέδων
                  
                  
                     
                                 —
                              
                              
                                 το επίπεδο χρήσης κατηγορίας 23 για επενδύσεις δαπέδων που προορίζονται για ιδιωτική και για εμπορική χρήση
                              
                           
               
                     Μη επιχρισμένες, συμπαγείς ξύλινες επενδύσεις δαπέδων εργοστασιακά λαδωμένες και μη επιχρισμένες πολυστρωματικές ξύλινες επενδύσεις δαπέδων
                  
               
                     Επενδύσεις δαπέδων με πλακίδια φελλού
                  
                  
                     
                                 —
                              
                              
                                 το επίπεδο χρήσης κατηγορίας 23 για επενδύσεις δαπέδων που προορίζονται για ιδιωτική χρήση
                              
                           
                                 —
                              
                              
                                 το επίπεδο χρήσης κατηγορίας 32 για επενδύσεις δαπέδων που προορίζονται για εμπορική χρήση.
                              
                           
               
                     Επενδύσεις δαπέδων από φελλό
                  
               
                     Επενδύσεις δαπέδων από μπαμπού
                  
                  
                     
                                 —
                              
                              
                                 ισοσκελισμένο ποσοστό υγρασίας (Equilibrium Moisture Content): 8 % στους 20 °C και με σχετική υγρασία 50 %
                              
                           
                                 —
                              
                              
                                 αντίσταση σε διάτρηση:
                                 
                                             —
                                          
                                          
                                             ≥ 4 kg/mm2 για οριζόντια και πλευρικά πεπιεσμένες επενδύσεις δαπέδων
                                          
                                       
                                             —
                                          
                                          
                                             ≥ 9,5 kg/mm2 για επενδύσεις δαπέδων υψηλής πυκνότητας
                                          
                                       
                           
               
                     Πολυστρωματικές επενδύσεις δαπέδων
                  
                  
                     
                                 —
                              
                              
                                 το επίπεδο χρήσης κατηγορίας 23 για επενδύσεις δαπέδων που προορίζονται για ιδιωτική χρήση
                              
                           
                                 —
                              
                              
                                 το επίπεδο χρήσης κατηγορίας 32 για επενδύσεις δαπέδων που προορίζονται για εμπορική χρήση.
                              
                           
               
            Εκτίμηση και εξακρίβωση
         
         Ο αιτών υποβάλλει στον αρμόδιο φορέα δήλωση συμμόρφωσης με το κριτήριο αυτό. Η δήλωση συνοδεύεται από εκθέσεις δοκιμής που περιλαμβάνουν:
         
                     —
                  
                  
                     τον τύπο της επένδυσης δαπέδου·
                  
               
                     —
                  
                  
                     την (τις) επιλεγμένη(-ες) μέθοδο(-ους) δοκιμής·
                  
               
                     —
                  
                  
                     τα αποτελέσματα της δοκιμής και την ταξινόμηση της επένδυσης δαπέδου ανάλογα με τα αποτελέσματα και το κατάλληλο πρότυπο, κατά περίπτωση.
                  
               Εάν η επένδυση δαπέδου έχει υποβληθεί σε δοκιμή σύμφωνα με διαφορετική μέθοδο δοκιμής από τις μεθόδους που αναφέρονται παραπάνω, η δοκιμή αυτή μπορεί να είναι αποδεκτή εάν οι μέθοδοι δοκιμής είναι συγκρίσιμες κατά τη γνώμη του αρμόδιου φορέα.
         
            Κριτήριο 9.   Δυνατότητα επισκευής και παρατεινόμενη εγγύηση
         
         Πρέπει να πληρούνται μόνο οι απαιτήσεις που αφορούν τον συγκεκριμένο τύπο επένδυσης δαπέδου.
         Για σκοπούς επισκευής και αντικατάστασης φθαρμένων μερών, η επένδυση δαπέδου πληροί τις ακόλουθες απαιτήσεις:
         
                     —
                  
                  
                     Δυνατότητα επισκευής: περιλαμβάνονται πληροφορίες στις οδηγίες προς τους καταναλωτές ή στον δικτυακό τόπο του κατασκευαστή, ο οποίος είναι προσβάσιμος από τους χρήστες και τους υπευθύνους εγκατάστασης.
                     
                                 α)
                              
                              
                                 Σχεδιασμός επισκευής και έγγραφο επισκευής: για επενδύσεις δαπέδων που δεν έχουν επικολληθεί, το δάπεδο σχεδιάζεται έτσι ώστε να μπορεί να αποσυναρμολογηθεί για να διευκολυνθεί η επισκευή, η επαναχρησιμοποίηση και η ανακύκλωσή του. Πρέπει να παρέχονται απλές και εικονογραφημένες οδηγίες για την αποσυναρμολόγηση και την αντικατάσταση φθαρμένων στοιχείων. Οι ενέργειες αποσυναρμολόγησης και αντικατάστασης πρέπει να είναι τέτοιες ώστε να μπορούν να εκτελεστούν με κοινά και απλά εργαλεία χειρός. Πρέπει να παρέχονται πληροφορίες/συστάσεις για τη φύλαξη εφεδρικών στοιχείων επενδύσεων δαπέδων για ενδεχόμενη περίπτωση επισκευής.
                              
                           
               
                     —
                  
                  
                     Παρατεταμένη εγγύηση προϊόντος:
                     
                                 β)
                              
                              
                                 Ο αιτών προσφέρει εγγύηση τουλάχιστον πενταετούς διάρκειας με έναρξη ισχύος από την ημερομηνία παράδοσης του προϊόντος, χωρίς πρόσθετο κόστος. Αυτή η εγγύηση παρέχεται με την επιφύλαξη των νομικών υποχρεώσεων του κατασκευαστή και του πωλητή βάσει του εθνικού δικαίου.
                              
                           
               
            Εκτίμηση και εξακρίβωση
         
         Ο αιτών υποβάλλει στον αρμόδιο φορέα δήλωση συμμόρφωσης, η οποία υποστηρίζεται από:
         
                     —
                  
                  
                     αντίγραφο του εγγράφου επισκευής ή οποιουδήποτε άλλου υλικού στο οποίο παρέχονται πληροφορίες σχεδιασμού σχετικά με την επισκευή,
                  
               
                     —
                  
                  
                     αντίγραφο της εγγύησης που αναφέρει τους όρους και τις προϋποθέσεις της παρατεταμένης εγγύησης προϊόντος που περιγράφονται στα έγγραφα ενημέρωσης του καταναλωτή, και η οποία πληροί τις ελάχιστες απαιτήσεις που καθορίζονται σε αυτό το κριτήριο.
                  
               
            Κριτήριο 10.   Ενημέρωση του καταναλωτή
         
         Το προϊόν πωλείται με τις σχετικές πληροφορίες καταναλωτή στη συσκευασία ή σε οποιοδήποτε άλλο δικαιολογητικό συνοδεύει το προϊόν. Πρέπει να πληρούνται μόνο οι απαιτήσεις που αφορούν τον συγκεκριμένο τύπο επένδυσης δαπέδου.
         Οι οδηγίες που αφορούν τα παρακάτω πρέπει να είναι ευανάγνωστες και να παρέχονται στη γλώσσα της χώρας στην αγορά της οποίας διατίθεται το προϊόν και/ή να περιλαμβάνουν γραφική αναπαράσταση ή εικονίδια:
         
                     —
                  
                  
                     Πληροφορίες για την υποομάδα στην οποία ανήκει το προϊόν (συμπαγής ή πολυστρωματική επένδυση δαπέδου, επένδυση δαπέδου από φελλό, επένδυση δαπέδου με πλακίδια φελλού, επένδυση δαπέδου από μπαμπού, πολυστρωματική επένδυση δαπέδου κ.λπ.), την ποσότητα ξύλου, φελλού ή μπαμπού στο τελικό προϊόν σε ποσοστό βάρους και αν χρειάζεται επιφανειακή επεξεργασία στον χώρο του χρήστη.
                  
               
                     —
                  
                  
                     Συστάσεις εγκατάστασης. Περιλαμβάνονται όλες οι σχετικές οδηγίες που αναφέρονται στις βέλτιστες περιβαλλοντικές πρακτικές εγκατάστασης:
                     
                                 —
                              
                              
                                 συνιστάται τοποθέτηση «πλωτού τύπου», όταν αυτό είναι δυνατόν. Γίνεται αναφορά στην απαραίτητη προετοιμασία της υποκείμενης επιφάνειας και στα απαραίτητα βοηθητικά υλικά·
                              
                           
                                 —
                              
                              
                                 εάν συνιστάται τοποθέτηση με επικόλληση λόγω της πιθανής μεγαλύτερης διάρκειάς της, περιλαμβάνεται σύσταση για χρήση συγκολλητικής ουσίας / κόλλας πιστοποιημένης με οικολογικό σήμα τύπου Ι ή συγκολλητικής ουσίας χαμηλών εκπομπών που συμμορφώνεται με το πρότυπο EMICODE EC1 ή με άλλο ισοδύναμο πρότυπο·
                              
                           
                                 —
                              
                              
                                 εικονογραφημένες οδηγίες συναρμολόγησης και αποσυναρμολόγησης σύμφωνα με τις απαιτήσεις του κριτηρίου 9.α (κατά περίπτωση).
                              
                           
               
                     —
                  
                  
                     Συστάσεις για την επιφανειακή επεξεργασία μη επιχρισμένων επενδύσεων δαπέδων και δαπέδων που χρειάζονται λαδωμένη επιφάνεια:
                     
                                 —
                              
                              
                                 σχετικές πληροφορίες για τον τύπο και την ποσότητα των απαραίτητων προϊόντων επίχρισης (π.χ. λάδι ή λάκα) για την επίτευξη της επιθυμητής αντοχής·
                              
                           
                                 —
                              
                              
                                 σχετικές πληροφορίες για την επίχριση των δαπέδων με προϊόντα επίχρισης με χαμηλές εκπομπές σύμφωνα με την οδηγία 2004/42/ΕΚ·
                              
                           
                                 —
                              
                              
                                 πληροφορίες για πώς μπορεί να παραταθεί η διάρκεια ζωής της επένδυσης δαπέδου μέσω ανακαίνισης, π.χ. με γυαλοχάρτισμα και επιφανειακή επεξεργασία.
                              
                           
               
                     —
                  
                  
                     Συστάσεις για τη χρήση, τον καθαρισμό και τη συντήρηση του προϊόντος:
                     
                                 —
                              
                              
                                 περιλαμβάνονται σχετικές πληροφορίες για το τακτικό καθάρισμα σύμφωνα με τον τύπο της επένδυσης δαπέδου, με αναφορά σε καθαριστικά προϊόντα με οικολογικό σήμα τύπου Ι·
                              
                           
                                 —
                              
                              
                                 οδηγίες συντήρησης, συμπεριλαμβανομένων προϊόντων συντήρησης και προϊόντων για την ανακαίνιση ή τον εντατικό καθαρισμό. Εάν είναι δυνατόν, πρέπει να προτείνονται προϊόντα συντήρησης στα οποία έχει απονεμηθεί οικολογικό σήμα τύπου Ι·
                              
                           
                                 —
                              
                              
                                 σαφής προσδιορισμός των σημείων όπου χρησιμοποιείται η επένδυση δαπέδου και δήλωση συμμόρφωσης με τα σχετικά πρότυπα ΕΝ για το προϊόν, όπως αναφέρεται στο κριτήριο 8.
                              
                           
               
                     —
                  
                  
                     Πληροφορίες σχετικά με τη δυνατότητα επισκευής:
                     
                                 —
                              
                              
                                 σαφής δήλωση με την οποία συνιστάται η προμήθεια ανταλλακτικών σύμφωνα με τις απαιτήσεις του κριτηρίου 9.α·
                              
                           
                                 —
                              
                              
                                 σχετικές πληροφορίες για τους όρους και τις προϋποθέσεις εγγύησης προϊόντος σύμφωνα με τις απαιτήσεις του κριτηρίου 9.β.
                              
                           
               
                     —
                  
                  
                     Πληροφορίες σχετικά με το τέλος του κύκλου ζωής του προϊόντος:
                  
               Λεπτομερής περιγραφή των βέλτιστων τρόπων απόρριψης του προϊόντος (επαναχρησιμοποίηση, ανακύκλωση, ανάκτηση ενέργειας κ.λπ.), οι οποίοι κατατάσσονται ανάλογα με τις επιπτώσεις τους στο περιβάλλον.
         
            Εκτίμηση και εξακρίβωση
         
         Ο αιτών υποβάλλει στον αρμόδιο φορέα δήλωση συμμόρφωσης με το κριτήριο, η οποία υποστηρίζεται από αντίγραφο του εγγράφου ενημέρωσης του καταναλωτή που πρέπει να συνοδεύει το προϊόν. Το αντίγραφο καταδεικνύει τη συμμόρφωση με καθένα από τα σημεία που απαριθμούνται στο κριτήριο, κατά περίπτωση.
         
            Κριτήριο 11.   Πληροφορίες που αναγράφονται στο οικολογικό σήμα της ΕΕ
         
         Το λογότυπο πρέπει να είναι ευδιάκριτο και ευανάγνωστο. Ο αριθμός καταχώρισης/άδειας του οικολογικού σήματος της ΕΕ πρέπει να αναγράφεται στο προϊόν και να είναι ευανάγνωστος και ευδιάκριτος.
         Το προαιρετικό σήμα με κείμενο εντός πλαισίου περιέχει το εξής κείμενο:
         
                     —
                  
                  
                     Ξύλο, φελλός ή μπαμπού από δάση υπό αειφόρο διαχείριση
                  
               
                     —
                  
                  
                     Χαμηλότερη κατανάλωση ενέργειας για την κατασκευή
                  
               
                     —
                  
                  
                     Προϊόν χαμηλών εκπομπών
                  
               
            Εκτίμηση και εξακρίβωση
         
         Ο αιτών υποβάλλει στον αρμόδιο φορέα δήλωση συμμόρφωσης με το κριτήριο, η οποία υποστηρίζεται από αντίγραφο των πληροφοριών που αναγράφονται στο οικολογικό σήμα της ΕΕ.
         
            (1)  Κανονισμός (ΕΚ) αριθ. 765/2008 του Ευρωπαϊκού Κοινοβουλίου και του Συμβουλίου, της 9ης Ιουλίου 2008, για τον καθορισμό των απαιτήσεων διαπίστευσης και εποπτείας της αγοράς όσον αφορά την εμπορία των προϊόντων και για την κατάργηση του κανονισμού (ΕΟΚ) αριθ. 339/93 του Συμβουλίου (ΕΕ L 218 της 13.8.2008, σ. 30).
         
            (2)  Με τον όρο εμπορική ονομασία νοούνται όλα τα ονόματα με τα οποία κυκλοφορεί η ουσία στην αγορά της Ένωσης.
         
            (3)  Συστατικό στοιχείο: καθένα από τα στρώματα από τα οποία αποτελούνται οι επενδύσεις δαπέδων, το υλικό, το σχήμα και η μορφή του οποίου επιτελούν συγκεκριμένη λειτουργία. Στα συστατικά στοιχεία περιλαμβάνονται, για παράδειγμα, το ανθεκτικό στη φθορά ή στη χάραξη στρώμα, το διακοσμητικό στρώμα ή στρώμα ξυλόφυλλου, το υπόστρωμα ή στρώμα στήριξης και το υπόθεμα.
         
            (4)  Κανονισμός (ΕΚ) αριθ. 1272/2008 του Ευρωπαϊκού Κοινοβουλίου και του Συμβουλίου, της 16ης Δεκεμβρίου 2008, για την ταξινόμηση, την επισήμανση και τη συσκευασία των ουσιών και των μειγμάτων, την τροποποίηση και την κατάργηση των οδηγιών 67/548/ΕΟΚ και 1999/45/ΕΚ και την τροποποίηση του κανονισμού (ΕΚ) αριθ. 1907/2006 (ΕΕ L 353 της 31.12.2008, σ. 1).
         
            (5)  ECHA, Κατάλογος υποψήφιων προς αδειοδότηση ουσιών που προκαλούν πολύ μεγάλη ανησυχία, http://www.echa.europa.eu/candidate-list-table
         
            (6)  Μητρώο CAS: https://www.cas.org/content/chemical-substances
         
            (7)  Ευρετήριο ΕΚ: http://echa.europa.eu/information-on-chemicals/ec-inventory
         
            (8)  Ευρωπαϊκός Οργανισμός Χημικών Προϊόντων (ECHA), Βάση δεδομένων ουσιών καταχωρισμένων κατά REACH: http://www.echa.europa.eu/information-on-chemicals/registered-substances
         
            (9)  ECHA, Συνεργασία με ισότιμες κανονιστικές αρχές, https://echa.europa.eu/about-us/partners-and-networks/international-cooperation/cooperation-with-peer-regulatory-agencies
         
            (10)  «Πρότυπο EPF για τους όρους παράδοσης ανακυκλωμένου ξύλου», Οκτώβριος 2002, στη διεύθυνση: http://europanels.org/site/upload/57d9467eac5f3.pdf
         
            (d)  Η δοκιμή στον θάλαμο δοκιμών πρέπει να διενεργείται 28 ημέρες μετά την ολοκλήρωση της επιφανειακής επεξεργασίας. Έως αυτό το χρονικό σημείο το προϊόν που θα υποβληθεί σε δοκιμή αποθηκεύεται σε σφραγισμένη συσκευασία στον χώρο παραγωγής και παραδίδεται έτσι στο εργαστήριο δοκιμών.
         
            (11)  Οι απαιτήσεις εφαρμόζονται σε επενδύσεις δαπέδων με ποσοστό υγρασίας H = 6,5 %.
         
            (12)  Κανονισμός 93120 «Airborne toxic control measure to reduce formaldehyde emissions from composite wood products» («Μέτρο ελέγχου αερομεταφερόμενων τοξικών ουσιών για τη μείωση των εκπομπών φορμαλδεΰδης από σύνθετα προϊόντα ξύλου»), Κώδικας Κανονισμών της Καλιφόρνιας.
         
            (13)  Η επένδυση δαπέδου με ξυλόφυλλα είναι άκαμπτη επένδυση δαπέδου που αποτελείται από υπόστρωμα από πέτασμα με βάση το ξύλο, επιφανειακό στρώμα ξυλόφυλλου και, πιθανόν, υπόθεμα.
         
            (14)  Για τους σκοπούς της συμμόρφωσης, οι μετρήσεις και οι υπολογισμοί πραγματοποιούνται με τη χρήση αξιόπιστων, επακριβών και αναπαραγώγιμων μεθόδων που λαμβάνουν υπόψη τις γενικώς αποδεκτές σύγχρονες μεθόδους μέτρησης και υπολογισμού, συμπεριλαμβανομένων των εναρμονισμένων προτύπων τα στοιχεία αναφοράς των οποίων έχουν δημοσιευτεί στην Επίσημη Εφημερίδα της Ευρωπαϊκής Ένωσης. Πρέπει να πληρούν τους τεχνικούς ορισμούς, όρους και παραμέτρους που περιέχονται στο εγχειρίδιο χρήσης των κριτηρίων.
         
            (1)  Δηλώνεται η χρησιμοποιούμενη μέθοδος δοκιμής αντοχής στην απόξεση καθώς και, κατά περίπτωση, το πάχος του επιφανειακού στρώματος.
         
            (2)  Η ταξινόμηση των ειδών ξύλου όσον αφορά τη σκληρότητα του ξύλου και οι συσχετισμοί μεταξύ των κατηγοριών χρήσης του προτύπου EN 685, του πάχους του φθειρόμενου επιφανειακού στρώματος και των ειδών ξύλου αναφέρονται στο πρότυπο 71.01 του CTBA Revetements interiors Parquet.
         
            ΠΡΟΣΑΡΤΗΜΑ I
            
               Καθοδήγηση για τον υπολογισμό της ποσότητας ΠΟΕ που εφαρμόζεται
            
            Η απαίτηση αφορά το σύνολο των ΠΟΕ στα προϊόντα επιφανειακής επεξεργασίας με τη χημική σύνθεση που έχουν σε υγρή μορφή. Εάν απαιτείται αραίωση των προϊόντων, ο υπολογισμός πρέπει να βασίζεται στην περιεκτικότητα στο αραιωμένο προϊόν.
            Η παρούσα μέθοδος βασίζεται στη μέθοδο εφαρμογής που υπολογίζει τις ποσότητες που εφαρμόζονται ανά m2 επιφάνειας. Προσδιορίζει την περιεκτικότητα σε οργανικούς διαλύτες ως ποσοστό της ποσότητας του υλικού επιφανειακής επεξεργασίας που εφαρμόζεται.
            Η εφαρμοζόμενη ποσότητα ΠΟΕ υπολογίζεται με τη χρήση του ακόλουθου τύπου:
            
               
            Ο τύπος περιλαμβάνει τα ακόλουθα στοιχεία:
            
                        —
                     
                     
                        την ποσότητα προϊόντος επιφανειακής επεξεργασίας: σε κάθε εφαρμοζόμενο επίχρισμα, η ποσότητα προϊόντος επιφανειακής επεξεργασίας που τροφοδοτείται στο σύστημα δηλώνεται σε g/m2,
                     
                  
                        —
                     
                     
                        την αναλογία ΠΟΕ στα προϊόντα επιφανειακής επεξεργασίας: η συγκέντρωση δηλώνεται ως ποσοστό κατά βάρος,
                     
                  
                        —
                     
                     
                        την αποδοτικότητα της επιφανειακής επεξεργασίας που εξαρτάται από τη μέθοδο εφαρμογής. Η αποδοτικότητα προσδιορίζεται σύμφωνα με την εξέλιξη της τεχνολογίας στον κλάδο επιφανειακής επεξεργασίας, όπως παρουσιάζεται στον πίνακα 4.2,
                     
                  
                        —
                     
                     
                        το άθροισμα όλων των επιχρισμάτων που εφαρμόζονται.
                     
                  
               Πίνακας 4.2.
            
            
               Αποδοτικότητα προϊόντων επιφανειακής επεξεργασίας
            
            
                        Επιφανειακή επεξεργασία
                     
                     
                        Αποδοτικότητα (%)
                     
                     
                        Επιφανειακή επεξεργασία
                     
                     
                        Αποδοτικότητα (%)
                     
                  
                        Εφαρμογή με αυτόματο ψεκασμό χωρίς ανακύκλωση
                     
                     
                        50
                     
                     
                        Επίχριση με κύλινδρο
                     
                     
                        95
                     
                  
                        Εφαρμογή με αυτόματο ψεκασμό με ανακύκλωση
                     
                     
                        70
                     
                     
                        Επίχριση με τη μέθοδο της εκβολής
                     
                     
                        95
                     
                  
                        Εφαρμογή με ψεκασμό, ηλεκτροστατικά
                     
                     
                        65
                     
                     
                        Επίχριση σε κενό
                     
                     
                        95
                     
                  
                        Εφαρμογή με ψεκασμό, κώδωνας/δίσκος
                     
                     
                        80
                     
                     
                         
                     
                     
                         
                     
                  
         
            ΠΡΟΣΑΡΤΗΜΑ II
            
               Καθοδήγηση για τον υπολογισμό της κατανάλωσης ενέργειας κατά την παραγωγική διαδικασία
            
            Η κατανάλωση ενέργειας ανά m2 δαπέδου υπολογίζεται ως ο ετήσιος αριθμητικός μέσος όρος των τριών τελευταίων ετών. Εάν η εταιρεία δεν διαθέτει τα δεδομένα αυτά, οι αρμόδιοι φορείς θα αξιολογήσουν τη δυνατότητα αποδοχής ισοδύναμων δεδομένων.
            Εάν ο παραγωγός διαθέτει πλεονάζουσα ενέργεια, η οποία πωλείται ως ηλεκτρική ενέργεια, ατμός ή θερμότητα, η πωλούμενη ποσότητα μπορεί να αφαιρείται από την κατανάλωση καυσίμου. Στον υπολογισμό πρέπει να περιλαμβάνονται μόνο τα καύσιμα που καταναλώθηκαν πραγματικά για την κατασκευή της επένδυσης δαπέδου.
            Η κατανάλωση ενέργειας δηλώνεται σε kWh/m2, αν και οι υπολογισμοί μπορούν να γίνουν και σε MJ/m2 (1 kWh = 3,6 MJ).
            Το ενεργειακό περιεχόμενο των καυσίμων υπολογίζεται με βάση τον πίνακα 5.2. Εάν παράγεται ηλεκτρική ενέργεια στον χώρο παραγωγής, μπορεί να χρησιμοποιηθεί μία από τις ακόλουθες μεθόδους για τον υπολογισμό της κατανάλωσης καυσίμου:
            
                        —
                     
                     
                        πραγματική ετήσια κατανάλωση καυσίμου,
                     
                  
                        —
                     
                     
                        κατανάλωση ηλεκτρικής ενέργειας που παρήχθη στον χώρο παραγωγής πολλαπλασιαζόμενη επί 2,5, εάν προέρχεται από άκαυστη ανανεώσιμη πηγή ενέργειας.
                     
                  Οι τιμές της κατανάλωσης ενέργειας υπολογίζονται μέσω των πρότυπων τιμών καυσίμων. Το ενεργειακό περιεχόμενο των διάφορων καυσίμων παρουσιάζεται στον πίνακα 5.2.
            
               Πίνακας 5.2.
            
            
               Πρότυπες τιμές καυσίμων
                (1)
            
            
                        Καύσιμο
                     
                     
                        MJ/kg
                     
                     
                        Καύσιμο
                     
                     
                        MJ/kg
                     
                  
                        Βενζίνη
                     
                     
                        44,0
                     
                     
                        Συσφαιρώματα (7 % W)
                     
                     
                        16,8
                     
                  
                        Πετρέλαιο ντίζελ
                     
                     
                         
                     
                     
                        Τύρφη
                     
                     
                        7,8-13,8
                     
                  
                        Υγραέριο
                     
                     
                        45,2
                     
                     
                        Άχυρο (15 % W)
                     
                     
                         
                     
                  
                        Πετρέλαιο Eo1
                     
                     
                        42,3
                     
                     
                        Βιοαέριο
                     
                     
                         
                     
                  
                        Πετρέλαιο Eo5
                     
                     
                        44,0
                     
                     
                        Πελεκούδια ξύλου (25 % W)
                     
                     
                        13,8
                     
                  
                        Φυσικό αέριο
                     
                     
                        47,2
                     
                     
                        Απόβλητα ξύλου
                     
                     
                         
                     
                  
                        Άνθρακας παραγωγής ηλεκτρικής ενέργειας
                     
                     
                        28,5
                     
                     
                        
                           Το GJ/ton ισοδυναμεί με MJ/kg
                        
                     
                  
                  Ο τύπος για τον υπολογισμό του ενεργειακού περιεχομένου των πελεκουδιών ξύλου εξαρτάται από την περιεκτικότητα σε νερό. Απαιτείται ενέργεια για την εξάτμιση του νερού στο ξύλο. Η ενέργεια αυτή μειώνει τη θερμογόνο αξία των πελεκουδιών. Το ενεργειακό περιεχόμενο μπορεί να υπολογιστεί ως εξής:
            
               
            Ο συντελεστής 21,442 αντιστοιχεί στο άθροισμα της θερμότητας εξάτμισης του νερού (2,442 MJ/kg) και του ενεργειακού περιεχομένου του ξηρού ξύλου (19,0 MJ/kg). Εάν ο αιτών διαθέτει εργαστηριακές αναλύσεις της θερμογόνου αξίας ενός καυσίμου, οι αρμόδιοι φορείς μπορούν να εξετάσουν το ενδεχόμενο χρήσης αυτής της θερμογόνου αξίας για τον υπολογισμό του ενεργειακού περιεχομένου.
            
               (1)  Οι τιμές ορίζονται στο παράρτημα IV της οδηγίας 2012/27/ΕΕ του Ευρωπαϊκού Κοινοβουλίου και του Συμβουλίου, της 25ης Οκτωβρίου 2012, για την ενεργειακή απόδοση, την τροποποίηση των οδηγιών 2009/125/ΕΚ και 2010/30/ΕΕ και την κατάργηση των οδηγιών 2004/8/ΕΚ και 2006/32/ΕΚ (ΕΕ L 315 της 14.11.2012, σ. 1).
            (% W) είναι το ποσοστό κατά βάρος του νερού στο καύσιμο και εμφανίζεται με το γράμμα f στον ακόλουθο τύπο. Εάν δεν αναφέρεται κάτι διαφορετικό, f = 0 % W και η περιεκτικότητα σε τέφρα είναι μέση.
         
         
            ΠΡΟΣΑΡΤΗΜΑ III
            
               Κατάλογος προτύπων και άλλων τεχνικών προδιαγραφών
            
            
               Πίνακας III.1.
            
            
               Κατάλογος προτύπων και άλλων τεχνικών προδιαγραφών
            
            
                        Πρότυπο
                     
                     
                        Τίτλος
                     
                  
                        
                           Ορισμοί επενδύσεων δαπέδων
                        
                     
                  
                        EN 12466
                     
                     
                        Ελαστικά καλύμματα δαπέδου — Λεξιλόγιο
                     
                  
                        EN 13329
                     
                     
                        Καλύμματα δαπέδου επάλληλων στρώσεων. Προδιαγραφές, απαιτήσεις και μέθοδοι δοκιμής
                     
                  
                        ISO 14021
                     
                     
                        Περιβαλλοντικά σήματα και δηλώσεις — Αυτοδηλούμενοι περιβαλλοντικοί ισχυρισμοί (Περιβαλλοντική επισήμανση τύπου ΙΙ)
                     
                  
                        
                           Εκπομπές πτητικών οργανικών ενώσεων
                        
                     
                  
                        CEN/TS 16516
                     
                     
                        Δομικά προϊόντα — Αξιολόγηση της εκχύλισης επικίνδυνων ουσιών — Προσδιορισμός των εκπομπών σε εσωτερικούς χώρους
                     
                  
                        EN 717-1
                     
                     
                        Πετάσματα με βάση το ξύλο — Προσδιορισμός της απελευθέρωσης φορμαλδεΰδης — Εκπομπή φορμαλδεΰδης με τη μέθοδο του θαλάμου
                     
                  
                        EN 717-2
                     
                     
                        Πετάσματα με βάση το ξύλο — Προσδιορισμός της απελευθέρωσης φορμαλδεΰδης — Εκπομπή φορμαλδεΰδης με τη μέθοδο ανάλυσης αερίων
                     
                  
                        EN 120
                     
                     
                        Πετάσματα με βάση το ξύλο — Προσδιορισμός της περιεχομένης φορμαλδεΰδης — Μέθοδος εκχύλισης, ονομαζόμενη διατρητική
                     
                  
                        EMICODE
                     
                     
                        http://www.emicode.com/en/emicode-r/
                     
                  
                        
                           Πρώτες ύλες
                        
                     
                  
                        EPF
                     
                     
                        «EPF Standard for delivery conditions of recycled wood» («Πρότυπο EPF για τους όρους παράδοσης ανακυκλωμένου ξύλου»), Οκτώβριος 2002. http://europanels.org/site/upload/57d9467eac5f3.pdf
                     
                  
                        EN 1243
                     
                     
                        Συγκολλητικά. Προσδιορισμός της ελεύθερης φορμαλδεΰδης σε συμπυκνώματα άμινο και άμιδο αμινοφορμαλδεΰδης
                     
                  
                        ISO 8214-6
                     
                     
                        Ασφάλεια παιχνιδιών — Μέρος 6: Ορισμένοι φθαλικοί εστέρες σε παιχνίδια και παιδικά προϊόντα
                     
                  
                        
                           Καταλληλότητα προς χρήση
                        
                     
                  
                        EN 425
                     
                     
                        Ελαστικά και αντικολλητά καλύμματα δαπέδου. Δοκιμή τροχήλατης καρέκλας
                     
                  
                        EN 660-1
                     
                     
                        Ελαστικά καλύμματα δαπέδου. Προσδιορισμός αντοχής σε φθορά. Δοκιμή Stuttgart
                     
                  
                        EN 685
                     
                     
                        Ελαστικά, υφαντά και πολυστρωματικά καλύμματα δαπέδων. Ταξινόμηση
                     
                  
                        EN 1534
                     
                     
                        Ξύλινα δάπεδα και παρκέτα — Προσδιορισμός της αντίστασης σε διάτρηση (Brinell) — Μέθοδοι δοκιμής
                     
                  
                        EN ISO 10874
                     
                     
                        Ελαστικά, υφαντά και πολυστρωματικά καλύμματα δαπέδων — Ταξινόμηση
                     
                  
                        EN 12104
                     
                     
                        Ελαστικά καλύμματα δαπέδου. Πλακίδια δαπέδου από φελλό. Προδιαγραφή
                     
                  
                        EN 13329
                     
                     
                        Καλύμματα δαπέδου επάλληλων στρώσεων. Προδιαγραφές, απαιτήσεις και μέθοδοι δοκιμής
                     
                  
                        EN 13696
                     
                     
                        Ξύλινα δάπεδα — Μέθοδοι δοκιμής για τον προσδιορισμό της ελαστικότητας της αντίστασης σε τριβή και της αντίστασης σε χτυπήματα
                     
                  
                        EN 14978
                     
                     
                        Πολυστρωματικά καλύμματα δαπέδου — Στοιχεία με επιφανειακό στρώμα ακρυλικής βάσης, επεξεργασμένα με δέσμη ηλεκτρονίων — Προδιαγραφές, απαιτήσεις και μέθοδοι δοκιμής
                     
                  
                        EN 15468
                     
                     
                        Πολυστρωματικά καλύμματα δαπέδου — Στοιχεία με απευθείας εφαρμογή επιφανειακού στρώματος ρητίνης και πατώματος. Προδιαγραφές, απαιτήσεις και μέθοδοι δοκιμών
                     
                  
                        ISO 24343-1
                     
                     
                        Ελαστικά καλύμματα δαπέδου — Προσδιορισμός της διείσδυσης από στατική φόρτιση